pythainlp/thai-wiki-dataset-v4 huggingface dataset:
มัม ลาโคนิคส์

มัม ลาโคนิคส์  เป็นนักร้องสาวประเภทสอง ที่มีชื่อเสียงจากการร้องเพลงประจำ ตามโรงแรมชั้นหนึ่งในกรุงเทพ มีวงดนตรีแบคอัพชื่อวง "ลาโคนิคส์" มัมมีเอกลักษณ์เฉพาะคือ สวมสูทเรียบร้อย แต่แต่งหน้าเป็นหญิง มีผลงานสร้างชื่อคือ เพลงเติมใจให้กัน และ ความลับ
ประวัติ.
มัม ลาโคนิคส์ มีชื่อจริงว่า วัลลภ มณีคุ้ม ปัจจุบันเปลี่ยนชื่อเป็น วรรณา ทวาทศ และมีชื่อเล่นแต่กำเนิดว่า กี้ เกิดเมื่อวันที่ 7 สิงหาคม พ.ศ. 2504 ที่กรุงเทพมหานคร เป็นคนกลางจากจำนวนพี่น้องสามคน คุณพ่อและคุณแม่เป็นนักร้องนักดนตรีอาชีพ ตอนเรียนชั้นประถมเคยเป็นตัวแทนของโรงเรียนไปร้องเพลงออกรายการทางโทรทัศน์ จบการศึกษาระดับมัธยมจากโรงเรียนอำนวยศิลป์ และครุศาสตร์บัณฑิต เอกภาษาอังกฤษ โทภาษาไทย จากวิทยาลัยครูจันทรเกษม (มหาวิทยาลัยราชภัฏจันทรเกษม ในปัจจุบัน)
เริ่มร้องเพลงกับเพื่อนหญิงคนหนึ่งโดยเล่นแนวโฟล์กซองใช้ชื่อวงว่า "Abnormal" เล่นประจำที่ ฟรีเวย์ เอเชียไอค์ ศาลาไอศกรีม ดรายฟลาย สยามสแควร์ เพื่อนหญิงของมัมทำหน้าที่เล่นกีต้าร์ ส่วนมัมทำหน้าที่ร้องนำ ซึ่งชื่อมัมตั้งโดยเพื่อนหญิงคนนั้นซึ่งเป็นทอม ส่วนชื่อวงต้องการสื่อถึงบุคลิกของทั้งสองคน
ต่อมา เพื่อนนักดนตรีอีกสองคนซึ่งเล่นประจำที่ ไฮไลท์ และ บิสกิต คาเฟ่ ได้ชวนมัมทำวง "ลาโคนิคส์" โดยเล่นประจำที่ Ocean Club และ Your Place Entertainment Complex จนกระทั่ง วิโรจน์ ควันธรรม ดีเจแห่งไนท์สปอต ได้ผลักดันและประสานงานให้ลาโคนิคส์ออกเทปกับสังกัดไนท์สปอตเป็นผลสำเร็จ
สมาชิกของลาโคนิคส์ในช่วงปี 2527-2529 คือ มัม (ร้องนำ), วิชัย ไตรวินิจศรีสุข (กีต้าร์), วิจัย รัศมีจันทร์ (กีต้าร์), บุญเรือง ฤกษ์พัฒนกิจ (เบส), สุวุฑฒ์ แสงระยับ (คีย์บอร์ด), นพพร อิ่มทรัพย์ (กลอง) และ สมบัติ พรหมมา โดยได้รับอิทธิพลจากวง Culture Club ของประเทศอังกฤษซึ่งนำโดย Boy George ที่มีตัวตนเป็น "หนุ่มสวย"
ผลงานในยุคลาโคนิคส์.
มัม และลาโคนิคส์ มีผลงานชุดแรกคือชุด "เจ็บ" ในปี2527 ซึ่งมีเพลง เจ็บ,เธอคนใจดำ อยู่ในอัลบั้มนั้น ต่อมามีผลงานบันทึกแผ่นเสียงกับ ไนท์สปอต 2 ชุด ในปี พ.ศ. 2528 และ พ.ศ. 2529 คือ
<templatestyles src="Col-begin/styles.css"/>
งานชุด "ขอเพียงเข้าใจ" และ "เหนื่อยรึยัง" ทำการบันทึกเสียงที่ประเทศอังกฤษทั้งสองชุด ชุดแรกอัดที่ Woodbine Streets Studios, Leamington Spa ชุดที่สองอัดที่ Village Recorders, Dagenham ทั้งสองชุดโปรดิวซ์โดย Simon Tittley ใช้นักดนตรีมือปืนรับจ้างประจำสตูดิโอเป็นผู้เล่น วงลาโคนิคส์ไม่ได้มีส่วนร่วมในการไปบันทึกเสียงเพียงแต่ร่วมเล่นตอนออกแสดงสดเท่านั้น โดยมี นุภาพ สวันตรัจฉ์ และ อัสนี โชติกุล แต่งเพลงในชุด ขอเพียงเข้าใจ (ยกเว้นเพลง วณิพก เป็นของ ยืนยง โอภากุล) ส่วนชุด เหนื่อยรึยัง เป็นงานของ ประชา พงศ์สุพัฒน์ (ผู้แต่งเพลงจำนวนมากให้กับ เอ็กซ์ วาย แซด)
คุณภาพงานของทั้งสองชุดอยู่ในเกณฑ์มาตรฐาน ดนตรีอยู่ในเทรนด์ของนิวมิวสิกซึ่งเข้มข้นไปด้วยเสียงซินธีไซเซอร์และดรัมแมชชีน ซาวนด์ออกจะใหม่และไม่เป็นที่คุ้นหูกับแมสคนไทยขณะนั้น ยกเว้นผู้ที่ฟังเพลงสากลเป็นประจำอยู่แล้ว 
ผลงานเดี่ยว.
หลังจากได้ออกอัลบั้มร่วมกับวงลาโคนิคส์ และทางค่ายไนท์สปอตต้องหยุดดำเนินธุรกิจด้านเสียงเพลง มัมได้ออกงานเดี่ยวในเวลาต่อมาเป็นงานคัฟเวอร์เสียส่วนใหญ่ แต่มาดังอีกครั้งตอนที่ได้ร้องเพลง "เติมใจให้กัน" ซึ่งเป็นเพลงนำจากภาพยนตร์เรื่อง "พริกขี้หนูกับหมูแฮม" เมื่อปีพ.ศ. 2532 และในปี พ.ศ. 2549 ได้เป็นหนึ่งในกลุ่มศิลปินเรโทร ออกอัลบั้ม "Be My Guest" จำนวน 4 ชุด
และเมื่อวันที่ 21-22 พฤศจิกายน พ.ศ. 2552 ที่ CENTERPOINT PLAYHOUSE @ Central World ชั้น 8 มัมได้แสดงคอนเสิร์ตของตัวเองในชื่อ "MUM SHOW MAN COMEDY CONCERT" อีกด้วย
รายชื่อพระธาตุเจดีย์

หน้านี้เป็นรายชื่อพระธาตุเจดีย์
พระบรมธาตุและพระธาตุในภาคอีสาน.
จังหวัดนครพนม.
พระธาตุเจดีย์อื่นๆ.
 พระธาตุเจดีย์ที่สำคัญ และพระธาตุเจดีย์ที่กำลังก่อสร้างใหม่ 
พระธาตุโบราณและซากโบราณสถานของอดีตพระธาตุ
 พระธาตุจำลอง 
จังหวัดอุดรธานี.
๑.วัดธาตุศรีเจริญ บ.ธาตุ ต.บ้านธาตุ อ.เพ็ญ
๒.พระธาตุนางเพ็ญ วัดเกาะแก้ว อ.เพ็ญ
๓.วัดหนองธาตุ (วัดหงสาวดี) บ.ดงขวาง ต.หายโศก อ.บ้านผือ
๔.วัดศรีธาตุประมัญชา (วัดป่าแมว) บ.หนองแจง อ.ศรีธาตุ จ.อุดรธานี
๕.วัดมหาธาตุเจดีย์ดอนแก้ว (พระธาตุดอนแก้ว) ต.กุมภวาปี อ.กุมภวาปี (สร้างสมัยพระธาตุพนม)
๖.วัดธาตุจอมศรี ต.แชแล อ.กุมภวาปี
๗.วัดพระธาตุหนองหมัด ต.ห้วยเกิ้ง อ.กุมภวาปี
๘.วัดมหาธาตุเทพจินดา (วัดพระธาตุบ้านเดียม) ต.เชียงแหว อ.กุมภวาปี (สร้างพร้อมพระธาตุดอนแก้ว)
๙.พระธาตุนาหลวง วัดศรีมหาธาตุ อ.หนองหาน
๑๐.พระมหาเจดีย์มงคล ต.บ้านจีต อ.กู่แกว 
๑๑.พระธาตุเจดีย์ชินสีห์มิ่งมงคล วัดสว่างแสงจันทร์ ต.หนองเม็ก อ.หนองหาน
จังหวัดเลย.
1.พระธาตุศรีสองรัก อ.ด่านซ้าย จ.เลย
2.พระธาตุสัจจะ อ.ท่าลี่
3.ธาตุมะนาวเดี่ยว ต.อาฮี อ.ท่าลี่ จ.เลย
จังหวัดกาฬสินธุ์.
 พระธาตุเจดีย์ที่กำลังก่อสร้างใหม่ 
จังหวัดร้อยเอ็ด.
1. พระมหาเจดีย์ชัยมงคล วัดผาน้ำทิพย์เทพประสิทธิ์วนาราม อ.หนองพอก จ.ร้อยเอ็ด
จังหวัดชัยภูมิ.
5. พระธาตุภูอุ้ม ต.โนนกอก อ.เกษตรสมบูรณ์ จ.ชัยภูมิ
จังหวัดบุรีรัมย์.
1.พระมหาธาตุรัตนเจดีย์ศรีบุรีรัมย์ วัดเกาะแก้วธุดงคสถาน (วัดระหาน) ต.บ้านด่าน อ.บ้านด่าน จ.บุรีรัมย์ถาน
จังหวัดอุบลราชธานี.
1. พระธาตุหนองบัว(เจดีย์พุทธคยาจำลอง) วัดพระธาตุหนองบัว อ.เมือง จ.อุบลราชธานี
2. พระธาตุสวนตาล วัดธาตุสวนตาล ต.ชีทวน อ.เขื่องใน จ.อุบลราชธานี
ชูเกียรติ ศักดิ์วีระกุล

ชูเกียรติ ศักดิ์วีระกุล (มะเดี่ยว) เกิดเมื่อวันที่ 15 มีนาคม พ.ศ. 2524 ที่จังหวัดเชียงใหม่ จบการศึกษาระดับมัธยมจากโรงเรียนมงฟอร์ตวิทยาลัย ระดับอุดมศึกษาจาก คณะนิเทศศาสตร์ ภาควิชาภาพยนตร์และภาพนิ่ง จุฬาลงกรณ์มหาวิทยาลัย
มีผลงานกำกับภาพยนตร์เรื่อง "คน ผี ปีศาจ", "13 เกมสยอง", "รักแห่งสยาม", "Home ความรัก ความสุข ความทรงจำ" และ "ดิว ไปด้วยกันนะ"
ปัจจุบันเป็นนายกสมาคมผู้กำกับภาพยนตร์ไทยคนที่ 9 ในปี พ.ศ. 2567
ประวัติ.
ชูเกียรติ เป็นคนเชียงใหม่โดยกำเนิด เป็นลูกคนสุดท้องในพี่น้อง 2 คน มีพี่สาว 1 คน ชื่อเล่นจริง ๆ ชื่อว่า ปูเป้ มีคุณแม่เป็นครู พ่อทำอาชีพหลายอย่าง แต่เน้นเกี่ยวกับต้นไม้ ภูมิทัศน์ รับเหมาทำสวน ฐานะครอบครัวไม่แน่นอน ได้เข้าศึกษาที่ โรงเรียนมงฟอร์ตวิทยาลัย ตั้งแต่ชั้นประถม จนระดับชั้นมัธยม เขาได้แสดงความสามารถทางด้านดนตรีตั้งแต่ชั้น ม.3 โดยเคยแต่งเพลง ทั้งเนื้อร้องและทำนอง และเข้าห้องอัด ให้น้องโรงเรียนพระหฤทัย ได้ค่าจ้างเป็นของขวัญและบัตรคอนเสิร์ต และต่อมาได้เข้าศึกษาระดับชั้นอุดมศึกษาที่ คณะนิเทศศาสตร์ จุฬาลงกรณ์มหาวิทยาลัย พออยู่ชั้นปี 2 ได้เริ่มทำภาพยนตร์สั้นเรื่องแรก ชื่อเรื่อง บ้านเก่า และส่งไปประกวดที่มูลนิธิหนังไทย จนมาชั้นปีที่ 3 ปี 4 ทำหนังส่งอาจารย์เรื่อง ลมเยาวราช ได้อุ้ม สิริยากร และ สรพงศ์ ชาตรี มาร่วมเล่น เพราะพ่อของเพื่อนเป็นนักข่าว รู้จักกับดารา และสุดท้ายตอนจบทำหนังเรื่อง ลี้ เป็นภาพยนตร์ยาว ฉายที่สยาม ทำกับเพื่อน ๆ รุ่นพี่ รุ่นน้อง
พอเรียนจบ แต่ยังไม่ได้รับปริญญาก็มีนายทุนชวนไปกำกับหนังทุนต่ำ เรื่อง "คน ผี ปีศาจ" มีทุนให้ 5 ล้านบาท และทำรายได้กำไร ต่อมาได้ทำภาพยนตร์เรื่อง "13 เกมสยอง" เขียนบทร่วมกับเอกสิทธิ์ ไทยรัตน์ การ์ตูนนิสต์แถวหน้าเมืองไทย จากนั้นได้ไปช่วยเขียนบทให้กับ "บอดี้ ศพ #19" กำกับโดยปวีณ ภูริจิตปัญญา และตามด้วย "รักแห่งสยาม" ชูเกียรติยังช่วยแก้ไขบท และสคริปต์ อย่างภาพยนตร์เรื่อง "ช็อคโกแลต" ที่ช่วยแก้ไขตัวละครให้เห็นภาพมากขึ้น
ผลงาน.
ด้านดนตรี.
"ยังหายใจ" ในอัลบั้ม RADIODROME ในวง The August Band
อาร์ต พอร์ตเตอร์

อาร์ต พอร์ตเตอร์ จูเนียร์ (Arthur L. 'Art' Porter, Jr.) (3 สิงหาคม พ.ศ. 2504 - 23 พฤศจิกายน พ.ศ. 2539) เป็นนักแซกโซโฟนชาวอเมริกัน เกิดที่เมืองลิตเติลร็อก อาร์คันซอ สหรัฐอเมริกา เป็นบุตรชายของ อาร์ต พอร์ตเตอร์ ซีเนียร์ นักเปียโนแจ๊สที่มีชื่อเสียง (พ.ศ. 2477 - 2536)
อาร์ต พอร์ตเตอร์ จูเนียร์ เริ่มเล่นดนตรีตั้งแต่อายุ 9 ขวบ โดยเป็นมือกลองในวงของบิดา เมื่อเข้าสู่วัยรุ่น จึงหันมาเล่นแซกโซโฟน และตั้งวงดนตรีของตัวเอง ชื่อ The Art Porter Trio เมื่ออายุ 16 ปี เขาถูกจับด้วยข้อหาเล่นดนตรีในคลับที่จำหน่ายสุรา ในขณะที่อายุยังไม่ถึงเกณฑ์ 21 ปี แต่ได้รับความช่วยเหลือจากบิล คลินตัน อัยการของรัฐอาร์คันซอในขณะนั้น ซึ่งเล่นดนตรีแจ๊สเป็นงานอดิเรก ซึ่งต่อมาได้รับเลือกตั้งเป็นประธานาธิบดีสหรัฐอเมริกา
ช่วงทศวรรษ 1980 อาร์ต พอร์ตเตอร์ ย้ายไปเล่นดนตรีที่ชิคาโก และเริ่มมีชื่อเสียง เขามีผลงานบันทึกเสียง 4 อัลบั้ม ในสังกัด เวิร์ฟ คือ
ในเดือนพฤศจิกายน พ.ศ. 2539 อาร์ต พอร์ตเตอร์ จูเนียร์ เดินทางมาร่วมเล่นดนตรีในงานเทศกาล Thailand International Jazz Festival ครั้งที่ 1 ที่ลานพระราชวังดุสิต ซึ่งจัดขึ้นเพื่อเทิดพระเกียรติในวโรกาสที่พระบาทสมเด็จพระปรมินทรมหาภูมิพลอดุลยเดช ครองราชย์ครบ 50 ปี หลังจากเล่นดนตรีในคืนสุดท้าย เขาและครอบครัวเดินทางไปพักผ่อนที่อ่างเก็บน้ำห้วยกระทะทอง (หรือ ห้วยกระทะแตก - วังน้ำเขียว) ดำบลศรีมงคล อำเภอไทรโยค จังหวัดกาญจนบุรี เกิดอุบัติเหตุเรือรั่วและคว่ำ อาร์ต พอร์ตเตอร์ จูเนียร์ จมน้ำเสียชีวิตเมื่อวันที่ 23 พฤศจิกายน พ.ศ. 2539 อายุ 35 ปี 
ภายหลังการเสียชีวิต อาร์ต พอร์ตเตอร์ จูเนียร์ ได้รับคัดเลือกให้มีชื่ออยู่ในหอเกียรติคุณ ของรัฐอาร์คันซอ ไนปี พ.ศ. 2541
กรมคุ้มครองพลเรือนยุโรปและปฏิบัติการช่วยเหลือด้านมนุษยธรรม

กรมคุ้มครองพลเรือนยุโรปและปฏิบัติการช่วยเหลือด้านมนุษยธรรม  หรือเรียกย่อว่า ดีจีเอ็คโค (DG ECHO) เป็นหน่วยงานระดับกรมของคณะกรรมาธิการยุโรป ขึ้นต่อกรรมาธิการยุโรปฝ่ายการจัดการวิกฤต (เทียบเท่าเจ้ากระทรวง) เพื่อดูแลด้านการช่วยเหลือด้านมนุษยธรรม และการคุ้มครองพลเรือน เดิมหน่วยงานนี้มีชื่อว่า สำนักงานช่วยเหลือด้านมนุษยธรรมประชาคมยุโรป  
สหภาพยุโรปเป็นผู้ให้เงินสนับสนุนโครงการความช่วยเหลือทางด้านมนุษยธรรมต่าง ๆ ที่ใหญ่ที่สุดในโลก ทั้งนี้ เงินช่วยเหลือที่คณะกรรมาธิการยุโรปซึ่งมีสำนักงานใหญ่ในกรุงบรัสเซลส์ และรัฐบาลของ 27 ประเทศสมาชิกสหภาพ ยุโรปให้รวมกันนั้น คิดเป็นมากกว่าร้อยละ 50 ของเงินช่วยเหลืออย่างเป็นทางการทั้งหมด โดยมีคณะกรรมาธิการยุโรปเป็นผู้รับผิดชอบบริหารเงินเกือบครึ่งหนึ่งของงบประมาณดังกล่าว สำหรับปี 2550 คณะกรรมาธิการยุโรปได้ให้การสนับสนุนโครงการด้านมนุษยธรรมเป็นเงินทั้งสิ้น 768 ล้านยูโร เพื่อช่วยเหลือผู้ประสบภัยจำนวนหลายล้านคนในกว่า 60 ประเทศ นอกสหภาพยุโรป
โครงการต่าง ๆ ที่อยู่ในการดูแลของคณะกรรมาธิการยุโรปนั้นดำเนินการโดยสำนักงานช่วยเหลือด้านมนุษยธรรมประชาคมยุโรปโดยมีกรรมาธิการ หลุยส์ มิแชล เป็นอธิบดีกรม การดำเนินการดังกล่าวรวมถึงการประเมินความจำเป็นทางด้านมนุษยธรรมในพื้นที่ที่ประสบภัยพิบัติ การจัดสรรเงินทุนสำหรับเครื่องสาธารณูปโภคและอุปโภคเช่น อาหาร ที่อยู่อาศัย การจัดหายา แหล่งน้ำ บริการด้านสาธารณสุข หรือการซ่อมแซมเร่งด่วน รวมทั้งการประเมินผลความช่วยเหลือที่ให้ไป นอกจากนี้ ECHO ยังให้เงินสนับสนุนกิจกรรมทางด้านการป้องกันรักษาชีวิต เช่น โครงการเตรียมความพร้อมในการรับมือภัยธรรมชาติ และการลดความเสี่ยงจากภัยธรรมชาติในพื้นที่ที่เสี่ยงต่อการเกิดภัยพิบัติอีกด้วย
ความช่วยเหลือนี้เป็นความช่วยเหลือที่ให้แก่ผู้ที่ได้รับผลกระทบ โดยไม่เลือกฝ่าย ไม่คำนึงถึงความแตกต่างทางเชื้อชาติ เผ่าพันธุ์ ศาสนา เพศ วัย สัญชาติ หรือแม้แต่ความเกี่ยวข้องทางการเมือง โดยให้ผ่านทางองค์กรที่เป็นพันธมิตรในการทำงานอันรวมถึงองค์กรพัฒนาเอกชน (NGO) จากยุโรปกว่า 200 องค์กร และหลายหน่วยงานในองค์การสหประชาชาติ และ องค์การกาชาด
คณะรัฐมนตรีไทย คณะที่ 22

คณะรัฐมนตรี คณะที่ 22 ของไทย (25 มิถุนายน พ.ศ. 2492 - 29 พฤศจิกายน พ.ศ. 2494)
จอมพลแปลก พิบูลสงคราม เป็นนายกรัฐมนตรี ประกาศพระบรมราชโองการ ลงวันที่ 25 มิถุนายน พ.ศ. 2492
พระเจ้าบรมวงศ์เธอ กรมขุนชัยนาทนเรนทร ผู้สำเร็จราชการแทนพระองค์ เป็นผู้ลงนามในประกาศ
เจ้าพระยาศรีธรรมาธิเบศ (จิตร์ ณ สงขลา) ประธานรัฐสภา เป็นผู้รับสนองพระบรมราชโองการ
รายชื่อคณะรัฐมนตรีคณะที่ 22 ของไทย.
ในวันที่ 28 มิถุนายน พ.ศ. 2492 มีการแต่งตั้งคณะรัฐมนตรี ดังนี้
การแถลงนโยบายของคณะรัฐมนตรีคณะที่ 22 ของไทย.
รัฐบาลแถลงนโยบายในสภาผู้แทนราษฎรมีการอภิปรายรวม 11 วัน และได้อภิปรายในวุฒิสภาอีก 3 วัน ต่อมาสภาผู้แทนราษฎรได้ลงมติ ให้ความไว้วางใจเมื่อวันที่ 29 กรกฎาคม พ.ศ. 2492
นโยบายของรัฐบาลคณะนี้ปรากฏใน หนังสือราชกิจจานุเบกษา พ.ศ. 2492 เล่ม 66 ตอน 39 หน้า 3422
การปรับปรุงคณะรัฐมนตรีคณะที่ 22 ของไทย.
คณะรัฐมนตรีมีการแต่งตั้งเปลี่ยนแปลงดังนี้
การสิ้นสุดของคณะรัฐมนตรีคณะที่ 22 ของไทย.
คณะรัฐมนตรีคณะนี้สิ้นสุดลง เนื่องจากคณะบริหารประเทศชั่วคราวนำโดย จอมพล ป. พิบูลสงคราม ได้ยึดอำนาจการปกครอง และประกาศให้นำ รัฐธรรมนูญแห่งราชอาณาจักรไทย ฉบับลงวันที่ 10 ธันวาคม พ.ศ. 2475 กลับมาใช้ เมื่อวันที่ 29 พฤศจิกายน พ.ศ. 2494
สมพร หลงจิ

นายสมพร หลงจิ (Somporn Longji)เกิดเมื่อวันที่ 19 กรกฎาคม พ.ศ. 2511 ที่ อ.กาญจนดิษฐ์ จ.สุราษฎร์ธานี ในครอบครัวชาวมุสลิม จบการโรงเรียนสุราษฎร์ธานี 
ระดับปริญญาตรีจากคณะมนุษยศาสตร์ มหาวิทยาลัยรามคำแหง ปริญญาโท เศรษฐศาสตร์การเมือง คณะเศรษฐศาสตร์ จุฬาลงกรณ์มหาวิทยาลัย 
ประกาศนียบัตรหลักสูตรผู้ประกอบการใหม่ จากจุฬาลงกรณ์มหาวิทยาลัย (2540)
มีประสบการณ์ทำงานเป็นสื่อมวลชนมาตลอด อยู่กับหลายสังกัด ทั้ง ผู้สื่อการเมือง เครือเดอะ เนชั่น, สยามโพสต์, และบิสิเนสไทย โดยเป็นสื่อที่วิพากษ์วิจารณ์การทำงานของรัฐบาลอย่างตรงไปตรงมา 
จัดรายการวิทยุ 95.0 /92.25 
ผู้ดำเนินรายการโทรทัศน์ ช่องสุวรรณภูมิ /ทีนิวส์ /ไอบีทีวี /TTNN 
ในปี พ.ศ. 2544 ได้ลงรับสมัครเลือกตั้ง ในเขต 35 กรุงเทพมหานคร คือ เขตบางขุนเทียน สังกัดพรรคชาติไทย แต่ไม่ได้รับการเลือกตั้ง
จากนั้นได้เข้าทำงานเป็นผู้จัดรายการวิทยุคลื่น เอฟ.เอ็ม. 92.25 เมกกะเฮิร์ซ ก่อนจะเข้าเป็นสมาชิกพรรคประชาราช ในปี พ.ศ. 2549 มีตำแหน่งเป็นรองโฆษกพรรคในระยะเริ่มต้นตั้งพรรค และย้ายเป็นสมาชิกพรรคมัชฌิมาธิปไตย ในปี พ.ศ. 2550 และในเลือกตั้งในปลายปี พ.ศ. 2550 ได้ลงรับสมัครอีกครั้ง สังกัดพรรคมัชฌิมาธิปไตย ในเขต 8 กรุงเทพมหานคร ซึ่งประกอบด้วย เขตสวนหลวง ประเวศ บางนา และพระโขนง แต่ไม่ได้รับการเลือกตั้ง
ในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคมัชฌิมาธิปไตย
เป็นผู้ก่อตั้ง/ผู้อำนวยการสำนักข่าว Mtoday 
ชีวิตส่วนตัว สมรสเมื่อวันที่ 21 ตุลาคม พ.ศ. 2550 ปัจจุบันได้กลับมาจัดรายการวิทยุที่คลื่น เอฟ.เอ็ม. 92.25 เมกกะเฮิร์ซ อีกครั้ง และยังได้จัดรายการที่คลื่นปกป้องสถาบัน เอฟ.เอ็ม. 90.25 เมกกะเฮิร์ซ อีกด้วย 
บุตร น.ส.อัลญ่า หลงจิ /เด็กหญิง อัยย์รีน หลงจิ / น.ส.ศศิภกาญจน์ หลงจิ
ผู้หญิง

ผู้หญิง (อ่านว่า พู่-หฺยิง) หรือเรียกอีกอย่างหนึ่งว่า สตรี (อ่านว่า สัด-ตฺรี หรือ สะ-ตฺรี) คือมนุษย์เพศหญิง โดยมากมักใช้ในความหมายของผู้ใหญ่ แต่ก็มีความหมายถึงการระบุแยกแยะว่าเป็น มนุษย์เพศหญิง ไม่ว่าจะอายุเท่าไหร่ ผู้หญิงจะมีโครโมโซม XX ในขณะที่ผู้ชายจะมีโครโมโซม XY
ชีววิทยา.
ผู้หญิงในทางชีววิทยา อวัยวะเพศหญิงทำหน้าที่เกี่ยวกับการสืบพันธุ์ ในขณะที่ลักษณะทางเพศที่สองจะเกี่ยวข้องกับการดูแลเด็กและในบางวัฒนธรรมอาจรวมถึงการดึงดูดคู่ผสมพันธุ์ รังไข่จะทำหน้าที่ผลิตฮอร์โมนและสร้างเซลล์สืบพันธุ์ที่เรียกว่าไข่ เมื่อไข่ได้รับการปฏิสนธิจากเซลล์สืบพันธุ์เพศชาย (สเปิร์ม) แล้วมันจะกลายเป็นสิ่งมีชีวิตใหม่ มดลูกเป็นอวัยวะที่มีเนื้อเยื่อสำหรับปกป้องและให้อาหารตัวอ่อนและมีกล้ามเนื้อสำหรับการคลอด ช่องคลอดใช้สำหรับการร่วมเพศและการคลอด เต้านมพัฒนาจากต่อมเหงื่อเอาไว้สำหรับผลิตนม ซึ่งถือเป็นสารอาหารที่เป็นลักษณะพิเศษของสัตว์เลี้ยงลูกด้วยนม
โครงสร้างร่างกายของผู้หญิงจะมีมวลกล้ามเนื้อที่น้อยกว่าผู้ชาย ดังนั้นจึงมีความแข็งแรงในด้านร่างกายน้อยกว่าเพศชาย แต่จะมีความเปล่งปลั่งมีน้ำมีนวลกว่าชายเนื่องจากมีฮอร์โมนเพศหญิง 
ในด้านจิตวิทยาโดยทั่วไปนั้น ผู้หญิงจะมีความอ่อนโยน อ่อนไหว(sensitive)กว่าผู้ชายหรือบุรุษ ช่างพูดมากกว่า และรักสวยรักงามกว่า
คณะรัฐมนตรีไทย คณะที่ 10

คณะรัฐมนตรี คณะที่ 10 ของไทย (7 มีนาคม พ.ศ. 2485 - 1 สิงหาคม พ.ศ. 2487)
จอมพลป. พิบูลสงคราม เป็นนายกรัฐมนตรี ประกาศพระบรมราชโองการ ลงวันที่ 7 มีนาคม พ.ศ. 2485
คณะผู้สำเร็จราชการแทนพระองค์ ประกอบด้วย พระองค์เจ้าอาทิตย์ทิพอาภา พลเอก เจ้าพระยาพิชเยนทรโยธิน (อุ่ม อินทรโยธิน) และหลวงประดิษฐ์มนูธรรม(ปรีดี พนมยงค์) ลงนามในประกาศ
พระยามานวราชเสวี (ปลอด ณ สงขลา) ประธานสภาผู้แทนราษฎรเป็นผู้รับสนองพระบรมราชโองการ
รายชื่อคณะรัฐมนตรี คณะที่ 10 ของไทย.
ในวันที่ 10 มีนาคม พ.ศ. 2485 มีการแต่งตั้งคณะรัฐมนตรี ดังนี้
การแถลงนโยบายของคณะรัฐมนตรี คณะที่ 10 ของไทย.
คณะรัฐมนตรีแถลงนโยบายต่อสภาผู้แทนราษฎรเมื่อวันที่ 16 มีนาคม พ.ศ. 2485 และได้รับความไว้วางใจในวันเดียวกัน
คำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2485 เล่ม 59 ตอน 18 หน้า 518
การปรับปรุงคณะรัฐมนตรี คณะที่ 10 ของไทย.
คณะรัฐมนตรีชุดนี้ได้มีการเปลี่ยนแปลง คือ
การสิ้นสุดของคณะรัฐมนตรี คณะที่ 10 ของไทย.
คณะรัฐมนตรีคณะนี้สิ้นสุดลง เนื่องจากสภาผู้แทนราษฎร ลงมติไม่อนุมัติ ร่างพระราชบัญญัติ อนุมัติพระราชกำหนดระเบียบบริหารราชการบริหารนครบาลเพชรบูรณ์ พุทธศักราช 2487 และ ร่างพระราชบัญญัติ อนุมัติพระราชกำหนดจัดสร้างพุทธบุรีมณฑล พุทธศักราช 2487
นายกรัฐมนตรีและคณะ จึงกราบถวายบังคมลาออกจากตำแหน่ง เมื่อวันที่ 24 กรกฎาคม พ.ศ. 2487
ยุทธนา มุกดาสนิท

ยุทธนา มุกดาสนิท (25 พฤษภาคม พ.ศ. 2495 -) ศิลปินแห่งชาติประจำปี พ.ศ. 2560 ผู้กำกับภาพยนตร์ นักเขียน และนักเขียนบทละครเวทีและภาพยนตร์ อดีตกรรมการผู้จัดการบริษัท แกรมมี่ภาพยนตร์จำกัด ปัจจุบันเปิดโรงเรียนสอนการแสดง ชื่อ "บางกอกแอคเตอร์ส สตูดิโอ" และสร้างละครเวที 
จบการศึกษาจาก คณะวารสารศาสตร์และสื่อสารมวลชน มหาวิทยาลัยธรรมศาสตร์ มีผลงานครั้งแรกจากภาพยนตร์เรื่อง "ทองปาน" (2519) ผลงานส่วนมากมักมีเนื้อหาสะท้อนปัญหาสังคม 
ได้รับการประกาศเกียรติคุณ Lotus Award for lifetime achievement จากเทศกาลภาพยนตร์โลกกรุงเทพ ประจำปี พ.ศ. 2550
ลำดับภาพ.
ละครเวที.
ผู้กำกับการแสดง/บทละคร
บทประพันธ์.
นักเขียน
คณะรัฐมนตรีไทย คณะที่ 25

คณะรัฐมนตรี คณะที่ 25 ของไทย (24 มีนาคม พ.ศ. 2495 - 21 มีนาคม พ.ศ. 2500)
จอมพลแปลก พิบูลสงคราม เป็นนายกรัฐมนตรี ประกาศพระบรมราชโองการลงวันที่ 24 มีนาคม พ.ศ. 2495
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ
พลเอก พระประจนปัจจนึก ประธานสภาผู้แทนราษฎร เป็นผู้ลงนามรับสนองพระบรมราชโองการ
รายชื่อรัฐมนตรี.
ในวันที่ 28 มีนาคม พ.ศ. 2495 มีการแต่งตั้งคณะรัฐมนตรี ดังนี้
การแถลงนโยบายของ คณะรัฐมนตรีคณะที่ 25 ของไทย.
รัฐบาลแถลงนโยบายต่อสภาผู้แทนราษฎร ระหว่างวันที่ 3-4 เมษายน สภาผู้แทนราษฎรได้ลงมติให้ความไว้วางใจ เมื่อวันที่ 4 เมษายน พ.ศ. 2495
นโยบายของรัฐบาลคณะนี้ ปรากฏในหนังสือราชกิจจานุเบกษา พ.ศ. 2495 เล่ม 69 ตอน 26 หน้า 1026
การสิ้นสุดของ คณะรัฐมนตรีคณะที่ 25 ของไทย.
คณะรัฐมนตรีคณะนี้สิ้นสุด เนื่องจากสมาชิกชุดที่ให้ความไว้วางใจขณะเข้ารับหน้าที่สิ้นสุดลงตามวาระ เมื่อวันที่ 26 กุมภาพันธ์ พ.ศ. 2500
ลุ้นรักตามสายลม

ลุ้นรักตามสายลม (; โรมาจิ: "Suzuka") เป็นการ์ตูนญี่ปุ่น เขียนโดยโคจิ เซโอะ เริ่มตีพิมพ์เมื่อวันที่ 3 มีนาคม พ.ศ. 2547 โดยสำนักพิมพ์โคดันฉะ ต่อมาได้ถูกสร้างเป็นอนิเมะ และนวนิยาย
ในประเทศไทย ลุ้นรักตามสายลม มีลิขสิทธิ์โดยวิบุลย์กิจ 18 เล่มจบฉบับอนิเมะ เคยออกฉายทางช่องทรูฟิล์มเอเชีย ของสถานีโทรทัศน์เคเบิลทรูวิชั่นส์ ในปี 2550
ตุลย์ สิทธิสมวงศ์

ผู้ช่วยศาสตราจารย์ นายแพทย์ ตุลย์ สิทธิสมวงศ์ (เกิดวันที่ 19 ตุลาคม พ.ศ. 2508) นักเคลื่อนไหวทางการเมือง นักวิชาการ และ แพทย์ชาวไทย จบการศึกษาจากโรงเรียนเซนต์คาเบรียล เป็นอาจารย์ประจำภาควิชา สูติศาสตร์-นรีเวชวิทยา หน่วยมะเร็งอวัยวะสืบพันธุ์สตรี คณะแพทยศาสตร์ จุฬาลงกรณ์มหาวิทยาลัย มีความชำนาญ ทางด้านมะเร็งวิทยาทางนรีเวช
ประวัติ.
ตุลย์ ศึกษาในชั้นประถมต้นจนถึงมัธยมต้นที่โรงเรียนเซนต์คาเบรียล ศึกษามัธยมปลาย 3 ปีที่โรงเรียนเตรียมอุดมศึกษา และสอบเข้าคณะแพทยศาสตร์ เมื่อ พ.ศ. 2526 จนจบ แพทยศาสตร์บัณฑิต จุฬาลงกรณ์มหาวิทยาลัย เมื่อ พ.ศ. 2532 ได้รับวุฒิบัตรแสดงความรู้หรือความชำนาญในการประกอบ วิชาชีพเวชกรรม สาขาสูติศาสตร์-นรีเวชวิทยา แพทยสภา พ.ศ. 2536, ประกาศนียบัตรชั้นสูงทางคลินิกสาขาสูติศาสตร์-นรีเวชวิทยา จุฬาลงกรณ์มหาวิทยาลัย พ.ศ. 2534 และบรรจุเป็นอาจารย์ประจำคณะแพทยศาสตร์เมื่อ ปี พ.ศ. 2538
การเคลื่อนไหวทางการเมือง.
ตุลย์เป็นหนึ่งในผู้ประสานงานเครือข่ายจุฬาฯ เชิดชูคุณธรรมนำประชาธิปไตย (จคป.) และเคยร่วมขึ้นเวทีร่วมกับกลุ่มพันธมิตรประชาชนเพื่อประชาธิปไตย (พธม.) เป็นผู้ประสานงานกลุ่มเคลื่อนไหวทางการเมืองภาคประชาชนหลายกลุ่ม ในช่วงวิกฤตการเมืองท้ายสมัยรัฐบาล พ.ต.ท.ทักษิณ ชินวัตร เช่น เครือข่ายวิชาการเพื่อประชาธิปไตย (ควป.), เครือข่ายวิชาชีพสุขภาพเพื่อสังคม, กลุ่มนักวิชาการเพื่อประชาชน, เครือข่ายสมัชชาประชาชนทั่วประเทศ, กลุ่มนักวิชาการนักธุรกิจและประชาชน, แนวร่วมประชาชนต้านการนิรโทษกรรมฯ, ผู้นำกลุ่มประชาชนผู้รักชาติและความถูกต้อง, เครือข่ายพลเมืองอาสาปกป้องแผ่นดิน (เสื้อหลากสี) เป็นต้น อีกทั้งยังเป็นผู้ที่รักษา อิทธิพล สรวิทย์สกุล ที่บาดเจ็บจากการถูกรุมสหบาทาที่เซ็นทรัลเวิลด์ เมื่อวันที่ 21 สิงหาคม พ.ศ. 2549 ในเหตุการปะทะกันของฝ่ายผู้สนับสนุนนายกฯและฝ่ายต่อต้านฯ ("ดูเพิ่ม "การขับไล่ ทักษิณ ชินวัตร ให้ลาออกจากตำแหน่งนายกรัฐมนตรี"") รวมถึงยังเข้าร่วมกับการชุมนุมของกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) ด้วย ("ดูเพิ่ม "วิกฤตการณ์การเมืองไทย พ.ศ. 2556–2557" ")
นอกจากนั้น ตุลย์ ยังเป็นหนึ่งในคณะผู้ก่อตั้งศูนย์ศึกษาวิจัยและพัฒนากระบวนการยุติธรรมไทย จุฬาลงกรณ์มหาวิทยาลัย, เป็นกรรมาธิการและโฆษกคณะกรรมาธิการวิสามัญศึกษาและส่งเสริมการสร้างคุณธรรมและจริยธรรมแก่นักการเมือง ข้าราชการและประชาชน สภานิติบัญญัติแห่งชาติ, กรรมาธิการพิจารณาร่าง พ.ร.บ.มหาวิทยาลัยในกำกับของรัฐของจุฬาลงกรณ์มหาวิทยาลัย และเป็นผู้นำร่วมกับสภาคณาจารย์จุฬาลงกรณ์มหาวิทยาลัย คัดค้าน สนช. ในการผ่านร่าง พ.ร.บ. จุฬาลงกรณ์มหาวิทยาลัย อย่างเร่งรีบโดยไม่ฟังเสียงประชาคมจุฬาฯ
กีฬาเยาวชนเอเชีย-ยุโรป

กีฬาเยาวชนเอเชีย-ยุโรป หรือ การแข่งขันกีฬาเยาวชนอาเซม  เป็นการแข่งขันกีฬาระหว่างประเทศเพื่อเชื่อมความสัมพันธ์ในหมู่เยาวชนของทวีปเอเชียและยุโรป ตามนโยบายของที่ประชุมเอเชีย-ยุโรป(ASEM) โดยเน้นไปที่กลุ่มเยาวชนอายุไม่เกิน 18 ปีเป็นหลัก
การแข่งขันกีฬาเยาวชนอาเซม (ASEM Youth Games) เกิดจากการประชุมผู้นำเอเชีย-ยุโรป ครั้งที่ 4 (The Fourth Asia – Europe Meeting - ASEM) ที่กรุงโคเปนเฮเกน ประเทศเดนมาร์ก ระหว่างวันที่ 22 - 24 กันยายน 2545 ซึ่งที่ประชุมมีความเห็นตรงกันที่จะให้มีการจัดกิจกรรมเพื่อส่งเสริมการติดต่อระหว่างประชาชนของภูมิภาคเอเชียและยุโรปโดยเฉพาะอย่างยิ่งเยาวชนของสองภูมิภาค จึงจัดการแข่งขันนี้ขึ้นมา
การแข่งขันกีฬาเยาวชนอาเซมจะนำนักกีฬาจากทวีปเอเชียและทวีปยุโรปมาแข่งขันกีฬาเพื่อสร้างสัมพันธ์อันดี และสรรค์สร้างมิตรภาพอันดีงาม และสร้างความเป็นน้ำหนึ่งใจเดียวกันระหว่างหมู่นักกีฬา ทั้งยังส่งเสริมให้การแข่งขันกีฬาเป็นวิธีการต่อต้านการใช้ยาเสพติดซึ่งเป็นภัยที่คุกคามสังคมในโลกปัจจุบัน และเพื่อเป็นการอนุรักษ์และส่งเสริมกีฬาประจำท้องถิ่นในภูมิภาคเอเชียและยุโรป นอกจากนั้นยังเป็นการสนับสนุนการแลกเปลี่ยนวัฒนธรรมประจำชาติในหมู่ประเทศสมาชิกกีฬาเยาวชน เอเชีย-ยุโรป
บ่าววี

เรืออากาศโท วีรยุทธิ์ นานช้า (เกิดวันที่ 29 มกราคม พ.ศ. 2517) หรือ บ่าววี เป็นที่รู้จักจากเพลง "ขอนไม้กับเรือ" เกิดที่อำเภอรัษฎา จังหวัดตรัง จบจากโรงเรียนจ่าอากาศ รุ่นที่ 36 เหล่าอากาศโยธิน-สารวัตรทหาร คณะรัฐศาสตร์ มหาวิทยาลัยรามคำแหง 
ปัจจุบันรับราชการเป็นทหารอากาศที่กรมกิจการพลเรือนทหารอากาศ กองบัญชาการกองทัพอากาศ เขตดอนเมือง กรุงเทพมหานคร
<templatestyles src="Template:TOC limit/styles.css" />
ประวัติ.
บ่าววีมีความฝันจะเป็นนักร้องมาตั้งแต่เล็ก ๆ เกิดเมื่อวันที่ 29 มกราคม พ.ศ. 2517 มีศิลปินที่ชื่นชอบคือ เอกชัย ศรีวิชัย กับ มาลีฮวนน่า เมื่อเข้าราชการทหารแล้ว เมื่อมีเวลาว่างก็จะไปร้องเพลงตามผับหรือห้องอาหารต่าง ๆ ในเวลากลางคืน จนกระทั่งได้ส่งผลงานเพลงของตัวเองไปให้หนู มิเตอร์ ผ่านไปราว 1 เดือน หนู มิเตอร์ ได้โทรศัพท์กลับมาว่าผลงานเพลงผ่านการพิจารณาแล้ว จากนั้น ผลงานเพลงชุดแรกของบ่าววีก็ได้ออกมา ในชื่อชุด บ่าววี ในปี พ.ศ. 2549 มีเพลงที่ได้รับความนิยมเช่น "ดาวห่วงจันทร์" และ "ฝากฟ้า" เป็นต้น และในชุดที่ 2 ชื่อ บ่าววี 2 ในปี พ.ศ. 2550 มีเพลงที่ได้รับความนิยมคือ "ขอนไม้กับเรือ" ซึ่งเพลงนี้ได้รับความนิยมมาก และบิว กัลยาณี นักร้องสาวในค่ายเดียวได้นำไปแปลงเป็นเพลงของตนชื่อ "เพียงสองเรา" ด้วย
ในวงการกีฬา บ่าววี ได้เซ็นสัญญาเป็นนักฟุตบอล สังกัด สโมสรฟุตบอลจังหวัดสมุทรปราการ ในลีกภูมิภาค ดิวิชัน 2 รวมถึงในวงการมวยไทย เขายังเป็นผู้สนับสนุนให้กับนักมวยไทยที่ชื่อวรวุฒิ บ่าววียีนส์ ซึ่งขึ้นชกในสังกัดศึกเกียรติเพชร ของ พีระพล ธีระเดชพงศ์ (ชุ้น เกียรติเพชร) อีกด้วย
ในเดือนพฤศจิกายน พ.ศ. 2548 บ่าววี ได้เซ็นสัญญากับค่ายใหม่อาร์สยาม ในสังกัดอาร์เอส หลังจากที่ค่ายเดิมคืออาร์สยามปิดตัวลง ได้ย้ายเข้าอาร์สยาม และออกอัลบั้มเดี่ยวทั้งหมด 7 อัลบั้ม ก่อนที่จะหมดสัญญากับค่ายอาร์สยามในปี พ.ศ. 2564 และหลังจากนั้นจึงเป็นศิลปินอิสระ
ผลงานเพลง.
ซิงเกิ้ล.
ก้าวไปพร้อมกัน (เมษายน 2563)
หัวใจนักสู้ (สิงหาคม 2565)
ยิ่งเหย่ายิ่งรอย -บ่าววี (ร้องร่วมกับแอมป์ซีทู) (สิงหาคม 2566)
จะรักไห้ซะบ้า-บ่าววี(ร้องร่วมกับแอมป์ซีทู) (ตุลาคม 2566)
พี่บ่าวอกหัก (ร้องร่วมกับหงสาแระภาพร นางเอกหมอลำ) (พฤศจิกายน 2566)
น้ำตาขอนำไม้ (ธันวาคม 2566)
สดใส รุ่งโพธิ์ทอง

สดใส รุ่งโพธิ์ทอง มีชื่อจริงในอดีตว่า วันชัย โรจน์ธนวิชัย ชื่อตามบัตรประชาชน ปัจจุบัน สดใส โรจนวิชัย เกิดเมื่อวันที่ 12 พฤษภาคม พ.ศ. 2494 ที่ตำบลบางพลีน้อย อำเภอบางบ่อ จังหวัดสมุทรปราการ โดยมีพ่อเป็นคนทำขวัญนาค แม่มีอาชีพชาวนา ในวัยเด็กชอบร้องเพลง โดยเฉพาะเพลงลูกทุ่ง
ประวัติ.
สดใสได้เข้าศึกษาในระดับปริญญาตรีที่มหาวิทยาลัยราชภัฏสวนสุนันทาและปริญญาโท รัฐศาสตร์ มหาวิทยาลัยสุโขทัยธรรมาธิราช
การทำงาน.
งานเพลง.
หลังเหตุการณ์ 14 ตุลา ได้นำเอาเพลงของคาราวานไปใส่เนื้อร้องใหม่เป็นเพลงลูกทุ่ง เช่นเพลง "เราคนจน" มาจากเพลง "คนกับควาย" เพลง"โอ้ชาวนา" มาจากเพลง "เปิบข้าว" เป็นต้น
สดใสบันทึกเสียงตัวเองลงแผ่นเสียงครั้งแรกกับเพลง "ข้าด้อยเพียงดิน" ซึ่งเป็นเพลงที่เขียนเอง แต่เพลงที่ทำให้ได้ชื่อเสียงและได้รับความนิยมคือ "รักจางที่บางปะกง" ในปี พ.ศ. 2517 ซึ่งสดใสเขียนเนื้อเพลงเอง เป็นที่ได้รับความนิยมมากเพราะมีเนื้อร้องที่ไหลลื่นและคลองจองกัน พร้อมกับมีดนตรีที่เป็นจังหวะฉิ่งฉับ ฟังแล้วให้รู้สึกคึกคัก หลังจากนั้นมา สดใส ก็ได้มีผลงานบันทึกเสียงกับบริษัท นิธิทัศน์ โปรโมชั่น โดยอยู่ในอัลบั้ม สุดยอดลูกทุ่งเสียงทอง ต่อมาสดใสก็มีผลงานบันทึกเสียงกับค่ายโรสวิดีโอ (ปัจจุบันคือ โรสมีเดียฯ) โดยนำผลงานเพลงของตัวเอง และเพลงของ ศรเพชร ศรสุพรรณ รวมถึงนักร้องท่านอื่น ๆ มาขับร้องด้วย
สดใส รุ่งโพธิ์ทอง กลับมาได้รับความนิยมอีกครั้งในปี พ.ศ. 2540 กับเพลง "รักน้องพร" ซึ่งมีเนื้อหาและลีลาการร้องที่ออดอ้อน ซึ่งเพลงนี้ต่อมาได้ถูกนำมาร้องใหม่และแปลงเนื้อร้องโดยนักร้องลูกทุ่งหลายคน 
งานการเมือง.
ในการเลือกตั้งสมาชิกวุฒิสภาในวันที่ 19 เมษายน พ.ศ. 2549 สดใสได้ลงสมัครเป็น ส.ว. ที่จ.ปทุมธานี และได้รับเลือกตั้งด้วยคะแนนสูงถึง 52,180 คะแนน เป็นอันดับหนึ่งของจังหวัด มีตำแหน่งเป็นคณะกรรมการศิลปวัฒนธรรมของวุฒิสภา แต่ทำหน้าที่ได้เพียง 5 เดือนเท่านั้นก็ต้องพ้นจากตำแหน่งด้วยการถูกรัฐประหาร
ในการเลือกตั้งในปลายปี พ.ศ. 2550 สดใสได้ลงเลือกตั้งอีกครั้งที่ จ.ปทุมธานี สังกัดพรรคประชาธิปัตย์ ด้วยการทาบทามของนายสุเทพ เทือกสุบรรณ เลขาธิการพรรค โดยลงในเขต 2 จ.ปทุมธานี ซึ่งประกอบด้วย อ.ธัญบุรี อ.ลำลูกกา และ อ.หนองเสือ พร้อมกับได้เปลี่ยนชื่อตัวเองเป็น สดใส โรจนวิชัย แต่ไม่ได้รับการเลือกตั้ง
ในการเลือกตั้งในกลางปี พ.ศ. 2554 สดใสได้ลงเลือกตั้งอีกครั้งในพื้นที่เดิม โดยย้ายไปสังกัดพรรคชาติไทยพัฒนา
ต่อมาสดใสได้เดินทางมาสมัครเป็นสมาชิก พรรคชาติไทยพัฒนา ซึ่งก่อนหน้านั้นมีกระแสข่าวว่าสดใสเตรียมสมัครเป็นสมาชิก พรรคพลังประชารัฐ
เขาลงสมัครรับเลือกตั้งในพื้นที่จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคชาติไทยพัฒนา แต่ไม่ได้รับเลือกตั้ง
ต่อมาสดใสได้ลาออกจากสมาชิกพรรคชาติไทยพัฒนาและย้ายมาสมัครเป็นสมาชิก พรรคเพื่อแผ่นดิน จากนั้นในการประชุมใหญ่สามัญของพรรคเพื่อแผ่นดิน เมื่อวันอาทิตย์ที่ 26 กรกฎาคม พ.ศ. 2563 สดใสก็ได้รับเลือกเป็นรองหัวหน้าพรรคเพื่อแผ่นดินในลำดับที่ 4 จากนั้นก็ลาออกไปสังกัดพรรครวมแผ่นดิน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สดใสลงสมัครรับเลือกตั้งในพื้นที่จังหวัดปทุมธานี เขต 4 สังกัดพรรครวมแผ่นดิน แต่ไม่ได้รับเลือกตั้ง
เอกพจน์ วงศ์นาค

เอกพจน์ วงศ์นาค มีชื่อจริงว่า เอกพจน์ ปานแย้ม (สกุลเดิม ตันตระกูล; เกิด 1 มิถุนายน พ.ศ. 2512) เป็นนักการเมืองและอดีตนักร้องชาวไทย อดีตสมาชิกสภาผู้แทนราษฎรจังหวัดปทุมธานี 4 สมัย และอดีตกรรมการบริหารพรรคชาติไทย และอดีตนายกเทศมนตรีเมืองคลองหลวง จังหวัดปทุมธานี
ประวัติ.
เอกพจน์ เกิดเมื่อวันที่ 1 มิถุนายน พ.ศ. 2512 ที่อำเภอลำลูกกา จังหวัดปทุมธานี เป็นบุตรนายเพ่ง นางฉลวย ปานแย้ม เดิมชื่อว่า เอกพจ ตันตระกูล ด้านครอบครัวสมรสกับนางสาวจุไรรัตน์ สุทธิพงษ์ เมื่อ 16 กันยายน พ.ศ. 2556
สำเร็จการศึกษาชั้นมัธยมศึกษาปีที่ 3 ก็ออกเดินสายร้องเพลงลูกทุ่งไปตามที่ต่าง ๆ พร้อมกับเรียนการศึกษานอกโรงเรียน (กศน.) ไปด้วย โดยเพลงที่ได้รับความนิยมและสร้างชื่อให้แก่เอกพจน์ คือ เพลง "ทหารเกณฑ์คนจน" สังกัดค่ายชัวร์ออดิโอ ด้วยการชักชวนของเด๋อ ดอกสะเดา และมีชื่อเสียงเคียงคู่กับสุนารี ราชสีมา
งานการเมือง.
ในปลายปี พ.ศ. 2539 เอกพจน์ลงสมัครรับเลือกตั้ง ในสังกัดพรรคประชาธิปัตย์ ในพื้นที่จ.ปทุมธานีบ้านเกิด และได้รับการเลือกตั้ง โดยชนะทั้งนายชูชาติ หาญสวัสดิ์ และนางวาณี หาญสวัสดิ์ ส.ส.เก่าเจ้าของพื้นที่ยาวนาน ซึ่งทำให้เอกพจน์ได้กลายมาเป็นนักร้องลูกทุ่งคนแรกที่ได้เป็น ส.ส. 
จากนั้น เอกพจน์ได้ศึกษาต่อจนจบในระดับปริญญาตรีที่สถาบันราชภัฏเพชรบุรีวิทยาลงกรณ์ ในพระบรมราชูปถัมภ์ (มหาวิทยาลัยราชภัฏวไลยอลงกรณ์ ในพระบรมราชูปถัมภ์) และศึกษาต่อในระดับปริญญาโทรัฐศาสตร์มหาบัณฑิต มหาวิทยาลัยธรรมศาสตร์ 
ในการเลือกตั้งในปี พ.ศ. 2544 ได้ลงสมัครในพื้นที่เดิม สังกัดพรรคประชาธิปัตย์ และได้รับเลือกตั้งอีก ในการเลือกตั้งในปี พ.ศ. 2548 ได้ย้ายไปสังกัดพรรคชาติไทย ซึ่งก็ได้รับการเลือกตั้งอีก และในการเลือกตั้งในปลายปี พ.ศ. 2550 ได้ลงเลือกตั้งอีกครั้งเป็นครั้งที่ 4 ใน จ.ปทุมธานี สังกัดพรรคชาติไทย และได้รับเลือกตั้งอีก
ต่อมาในปี พ.ศ. 2551 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทยซึ่งถูกยุบในคดียุบพรรคการเมือง พ.ศ. 2551 เมื่อพ้นจากการถูกตัดสิทธิทางเมือง จึงลงสมัครรับเลือกตั้งในพื้นที่เดิม สังกัดพรรคชาติไทยพัฒนา ในการเลือกตั้งในปี พ.ศ. 2557 แต่การเลือกตั้งเป็นโมฆะ
จากนั้นเอกพจน์ได้หันมาทำงานการเมืองท้องถิ่น โดยเขาเป็นหัวหน้าทีม "เพื่อนเอกพจน์" และลงสมัครรับเลือกตั้งเป็นนายกเทศมนตรีเมืองคลองหลวง อำเภอคลองหลวง จังหวัดปทุมธานี และได้รับเลือกตั้ง
หม่อมราชวงศ์ปัทมนัดดา ยุคล

หม่อมราชวงศ์ปัทมนัดดา ยุคล (9 กรกฎาคม พ.ศ. 2506 -) นักตัดต่อ / นักลำดับภาพ 
หม่อมราชวงศ์ปัทมนัดดา ยุคล มีชื่อเล่นว่า คุณหญิงนุ้ย เป็นธิดาคนโตของหม่อมเจ้าชาตรีเฉลิม ยุคล กับศริยา บุษปวณิช
ซีสต์

ซีสต์  หมายถึง ถุงน้ำ หรือก้อนตุ่มไตที่ผิดปกติ มักเป็นเนื้องอกไม่ร้าย (ไม่เป็นมะเร็ง) ประเภทหนึ่ง มีลักษณะเป็นถุงเมมเบรนปิดแยกออกจากเนื้อเยื่อบริเวณใกล้เคียง ภายในอาจบรรจุอากาศ ของเหลว ไขมัน หรือเซลล์ผิวหนัง เช่น กระดูก ฟัน ลูกตา เล็บ หรือเส้นผมเป็นต้น
ซีสต์ เกิดขึ้นได้ในหลายๆตำแหน่งภายในร่างกาย ที่พบบ่อย เช่น ที่บริเวณเต้านม เปลือกตา รังไข่ นิ้วมือ แขน ขา ไต และใต้ผิวหนังส่วนต่างๆ ซีสต์มีหลายชนิด เรียกแตกต่างกันตามลักษณะการเกิด ตำแหน่งที่เกิด และลักษณะของซีสต์เอง เช่น
สาเหตุ.
สาเหตุของการเกิดซีสต์ในผิวหนังชั้นนอกมีหลายประการ เช่น
ซีสต์ ไขมันใต้ผิวหนัง มีผลข้างเคียงอย่างไร?
ผลข้างเคียงที่พบได้จากซีสต์ไขมันผิวหนัง คือ การติดเชื้อในซีสต์ ก่อให้เกิดอาการ บวม แดงเจ็บที่ก้อน อาจมีไข้ได้
อย่างไรก็ตาม ซีสต์ในลักษณะนี้ไม่ค่อยเป็นอันตราย แต่อาจเสี่ยงเกิดความผิดปกติหรือกลายเป็นมะเร็งได้ โดยผู้ป่วยควรไปพบแพทย์เพื่อรับการตรวจอย่างละเอียดหากสังเกตพบอาการดังต่อไปนี้
การวินิจฉัย.
โดยมากแล้วแพทย์จะวินิจฉัยได้ว่าผู้ป่วยเป็นซีสต์ในผิวหนังชั้นนอกโดยดูจากอาการที่เกิดขึ้น แพทย์อาจส่งตัวผู้ป่วยไปยังผู้เชี่ยวชาญด้านโรคผิวหนังเพื่อการตรวจวินิจฉัยต่อไป
แพทย์สามารถวินิจฉัย Sebaceous Cyst ได้ด้วยวิธีดังต่อไปนี้
เมื่อไรควรรีบไปพบแพทย์ ?
ปกติซีสต์ไขมันใต้ผิวหนังไม่เป็นอันตรายร้ายแรงใดๆ แต่ถ้าพบว่ามีอาการดังต่อไปนี้ ควรรีบไปพบแพทย์เพื่อรับการตรวจวินิจฉัยและรักษาให้ถูกต้อง
การรักษา.
เนื่องจาก ซีสต์ไขมันผิวหนังไม่มีอาการ และไม่เปลี่ยนเป็นมะเร็ง จึงไม่จำเป็นต้องทำการรักษา แต่หากต้องการกำจัดก้อนซีสต์ สามารถทำได้โดยการผ่าตัดโดยต้องเอาถุงซิสต์ออกให้หมด
เพราะถ้ายังมีถุงอยู่ก็สามารถเป็นก้อนซ้ำได้อีกในตำแหน่งเดิม อย่างไรก็ตาม ถ้ามีการอักเสบติดเชื้อ การรักษาคือการให้ยาปฏิชีวนะ ร่วมกับการผ่าเอาสารภายในซีสต์หรือหนองออกก่อน อาจร่วมกับการฉีดยาต้านการอักเสบเข้าไปในซีสต์ด้วย
วิธีดูแลตนเอง หลังการรักษา ซีสต์.
การดูแลตนเองเมื่อเป็น ซีสต์ไขมันผิวหนัง คือ ไม่ควรพยายามกดสารสีขาวออกจากซีสต์ด้วยตนเอง เพราะจะทำให้เกิดการอักเสบติดเชื้อตามมาได้ และถ้ากังวลในการมีก้อนซีสต์ หรือเมื่อซีสต์โตขึ้น ควรพบแพทย์
แล้วจะป้องกัน ซีตส์ ได้อย่างไร ?
ไม่มีวิธีป้องกันซีสต์ไขมันใต้ผิวหนังได้ 100% แต่สามารถลดโอกาสเกิดได้ โดยรักษาความสะอาดผิวหนัง ป้องกันการเกิดสิว หรือแผล รวมถึงใช้เครื่องสำอางผิวทุกชนิดเป็นชนิดปลอดไขมัน (Oil free) และหลีกเลี่ยงแสงแดดจัด
ลี ชาตะเมธีกุล

ลี ชาตะเมธีกุล นักลำดับภาพ และนักตัดต่อเสียง ผู้กำกับภาพยนตร์ชาวไทย ที่เน้นผลิตผลงานกับผู้สร้างอิสระ โดยเฉพาะกับ อภิชาติพงศ์ วีระเศรษฐกุล ปัจจุบันเปิดบริษัทรับจ้างทำงานโพสต์โปรดักชั่น ชื่อ ฮูดินี สตูดิโอ ตั้งแต่ พ.ศ. 2545
ลี ชาตะเมธีกุล จบการศึกษาด้านภาพยนตร์จากสหรัฐอเมริกา เคยกำกับภาพยนตร์สั้น เมื่อ พ.ศ. 2542 ชื่อเรื่อง "เมืองมายา..กรุงธิดา" (Miami Strips, Hollywood Dreams) ฉายที่เทศกาลภาพยนตร์สั้นเอเชียที่ ปูซาน ประเทศเกาหลีใต้ และได้รับการคัดเลือกให้ร่วมประกวดในเทศกาลภาพยนตร์สั้นโอเบอร์เฮาเซ่นส์ เยอรมนี 
ลี ชาตะเมธีกุล มีผลงานร่วมกับ อภิชาติพงศ์ วีระเศรษฐกุล ตั้งแต่ปี พ.ศ. 2545 มีผลงานร่วมกัน 3 เรื่อง คือ "สุดเสน่หา" (2545), "สัตว์ประหลาด!" (2547) และ "แสงศตวรรษ" (2546) โดยเฉพาะในเรื่องแสงศตวรรษ เขาได้รับรางวัลลำดับภาพยอดเยี่ยม เอเชียน ฟิล์ม อวอร์ดส ซึ่งเป็นส่วนหนึ่งของเทศกาลภาพยนตร์นานาชาติฮ่องกง 
ในปี พ.ศ. 2557 กำกับภาพยนตร์เรื่อง "[[ภวังค์รัก]]" ซึ่งได้รับรางวัลภาพยนตร์ยอดเยี่ยมและผู้กำกับภาพยนตร์ยอดเยี่ยมจาก [[รางวัลภาพยนตร์แห่งชาติ สุพรรณหงส์ ครั้งที่ 24]]
สารส่อมะเร็ง

สารส่อมะเร็ง  เป็นเตรื่องมือที่ใช้ในการตรวจทางการแพทย์ ใช้ตรวจจากเลือดหรือสารคัดหลั่งจากร่างกายมนุษย์ โดยใช้หลักการที่ว่า เนื้องอกในร่างกายหลายชนิด โดยเฉพาะมะเร็ง มักจะปล่อยสารบางชนิดสู่กระแสเลือด ส่วนใหญ่มีลักษณะเป็นโมเลกุลของโปรตีน ซึ่งแตกต่างกันตามชนิดของเนื้องอก สารที่พบเหล่านี้สามารถตรวจพบโดยเซรั่มชนิดต่างๆ ตามชนิดของสารนั้นๆ เช่น
ปัจจุบัน Tumor Marker Serum มีหลายชนิด ทั้งนี้เป็นทางการแพทย์ใช้เป็นการตรวจหามะเร็งในระยะเริ่มแรก (Early Cancer Screening) หรือการเฝ้าดูการเติบโตของเนื้องอกหลังผ่าตัดเท่านั้น แต่เป็นการบ่งชี้เบื้องต้น เพราะมีอาการอื่นๆของโรคที่ไม่ได้เกี่ยวกับเนื้องอก หรือมะเร็งที่ให้ค่าตัวบ่งชี้ที่สูงกว่าปรกติได้เช่นกัน
คงเดช จาตุรันต์รัศมี

คงเดช จาตุรันต์รัศมี เป็นนักร้อง นักแต่งเพลง นักเขียนบทและผู้กำกับภาพยนตร์ชาวไทย
ประวัติ.
คงเดช จาตุรันต์รัศมี จบการศึกษาจากโรงเรียนสวนกุหลาบวิทยาลัย และ คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เคยเป็นกอปปี้ไรท์เตอร์ในงานโฆษณา อ่านสปอตโฆษณาวิทยุ ทำเพลงโฆษณาและเพลงประกอบภาพยนตร์ เริ่มกำกับภาพยนตร์จากโครงการประกวดภาพยนตร์สั้น 'ส่งฝันสู่ฟิล์ม' ที่จัดขึ้นโดยนิตยสารซีเนแมก กำกับร่วมกับเกียรติ ศงสนันทน์ ที่เป็นเพื่อนตั้งแต่เรียนชั้นมัธยมที่โรงเรียนสวนกุหลาบ 
งานแรกเริ่มในวงการบันเทิงเป็นนักร้องนำวงสี่เต่าเธอ ภายหลังหันมาเป็นผู้เขียนบทภาพยนตร์ และกำกับภาพยนตร์ มีผลงานกำกับภาพยนตร์มากมาย เช่น เฉิ่ม, ตั้งวง และ Where We Belong แม้ผลงานของเขาจะไม่ประสบความสำเร็จด้านรายได้มากนัก แต่ภาพยนตร์ของคงเดชกลับประสบความความสำเร็จในแง่ของคำวิจารณ์ และสามารถคว้ารางวัลสุพรรณหงส์มาครองได้หลายสาขา ไม่ว่าจะเป็นสาขาภาพยนตร์ยอดเยี่ยม, ผู้กำกับยอดเยี่ยม และเขียนบทภาพยนตร์ยอดเยี่ยม ที่เขาได้รับมาจากผลงานภาพยนตร์เรื่องตั้งวง ในงานประกาศรางวัลภาพยนตร์แห่งชาติ สุพรรณหงส์ ครั้งที่ 23 หรือ สาขาเขียนบทภาพยนตร์ยอดเยี่ยม จากภาพยนตร์เรื่อง Snap แค่...ได้คิดถึง เป็นต้น นอกจากนี้ คงเดชยังได้รับรางวัลศิลปาธร สาขาภาพยนตร์ ประจำปี 2557 อันเป็นรางวัลเชิดชูเกียรติที่มอบให้แก่ศิลปินที่มีผลงานโดดเด่นอีกด้วย
กอด (ภาพยนตร์)

กอด  เป็นภาพยนตร์ไทยที่ออกฉายในปี พ.ศ. 2551 แนวความรัก-การเดินทาง ผลงานกำกับเรื่องที่สามของคงเดช จาตุรันต์รัศมี นำแสดงโดย เกียรติกมล ล่าทา (ตุ้ย AF3) และศุภักษร ไชยมงคล (กระแต) จากพลอตเรื่องและบทภาพยนตร์ที่เขียนโดย คงเดช ทำรายได้รวมที่ 10 ล้านบาท
เรื่องย่อ.
ขวาน (ตุ้ย) อาศัยอยู่สองคนกับแม่ที่อำเภอเล็กๆ แห่งหนึ่งในจังหวัดลำปาง เขามีแขนข้างซ้ายสองข้าง ที่ใช้งานได้ปกติ ตั้งแต่เด็กมา แม่พร่ำสอนว่าเขาเป็นคนพิเศษกว่าใคร เขาจึงเติบโตมาโดยไม่รู้สึกว่าตัวเองมีปมด้อยผิดมนุษย์มนา ทั้งที่ในความเป็นจริงแล้ว แม่ก็พยายามจะให้หมอผ่าแขนข้างที่เกินออกไป แต่ทำไม่ได้ เพราะเส้นเลือดใหญ่ที่แขนต่อตรงกับหัวใจ จะเป็นอันตรายมากเมื่อทำการผ่าตัด
เมื่อแม่ตาย ขวานก็รู้ความจริงว่าตัวเองเป็นคนประหลาดของหมู่บ้าน ใครๆ ก็เรียกว่า ไอ้สามแขน ถูกแฟนที่คบกันมานานบอกเลิก ขวานตัดสินใจเดินทางไปกรุงเทพ เพื่อผ่าตัดความ “พิเศษ” ออก ระหว่างทาง ขวานได้ช่วยเหลือ นา (กระแต) จากการถูกลวนลาม นาเป็นสาวชาวบ้านที่กำลังเดินทางไปตามหาสามีที่กรุงเทพ ทั้งสองจึงร่วมเดินทางไปด้วยกัน
ด้วยความสนิทสนมที่เกิดขึ้นระหว่างการเดินทางร่วมกันของคนทั้งสอง ขวานรู้สึกเหมือนเป็นคนพิเศษขึ้นมาอีกครั้ง ครั้งนี้เป็นความรู้สึกพิเศษที่เกิดขึ้นมาจากหัวใจ
มินดา นิตยวรรธนะ

มินดา นิตยวรรธนะ (ชื่อเล่น: ปู; ชื่อเดิม: ศรินทรา) เป็นอดีตผู้ประกาศข่าวของ ครอบครัวข่าว 3 สังกัดไทยทีวีสีช่อง 3, อดีตผู้ประกาศข่าว สังกัดมีเดียออฟมีเดียส์ ทางช่อง 7 สี และอดีตผู้ประกาศข่าว สำนักข่าวไทย ทางโมเดิร์นไนน์ทีวี
ประวัติ.
มินดา เกิดเมื่อวันที่ 19 มกราคม พ.ศ. 2523 ที่จังหวัดนนทบุรี เป็นธิดาคนโต ในจำนวนพี่น้อง 2 คน โดยมีน้องชาย 1 คน เธอจบการศึกษาชั้นอนุบาลถึงประถมศึกษา จากโรงเรียนเล็กโกเมศอนุสรณ์ รุ่นที่ 5 จังหวัดนนทบุรี, ระดับมัธยมศึกษาจากโรงเรียนสวนกุหลาบวิทยาลัย นนทบุรี จากนั้นเข้ารับพระราชทานปริญญาอักษรศาสตร์บัณฑิต (ภาษาอังกฤษ) และปริญญาโท นิเทศศาสตร์มหาบัณฑิต (การประชาสัมพันธ์) จากจุฬาลงกรณ์มหาวิทยาลัย
การทำงาน.
มินดาเริ่มงานครั้งแรก โดยเข้าเป็นพนักงานต้อนรับบนเครื่องบิน ของบริษัท การบินไทย จำกัด (มหาชน) ต่อมาย้ายไปเป็นผู้ประกาศข่าว สังกัดสำนักข่าวไทย ในยุคที่ไทยทีวีสีช่อง 9 อ.ส.ม.ท. เพิ่งเปลี่ยนชื่อเป็นโมเดิร์นไนน์ทีวี และยังเป็นโปรดิวเซอร์ ให้กับรายการ "ไฮไลต์ไทยแลนด์" จากนั้นเธอย้ายไปสังกัด บริษัท มีเดียออฟมีเดียส์ จำกัด (มหาชน) โดยเป็นผู้ดำเนินรายการข่าว "เช้านี้ที่หมอชิต" และ "เจาะเกาะติด" ทางสถานีโทรทัศน์สีกองทัพบกช่อง 7 และในที่สุด ก็ย้ายเข้าสู่ครอบครัวข่าว 3 โดยเป็นผู้ดำเนินรายการแรกคือ "ตู้ ป.ณ.ข่าว 3" คู่กับกฤต เจนพานิชการ
ต่อมาฝ่ายข่าวไทยทีวีสีช่อง 3 มอบหมายให้มินดา ย้ายเข้าเป็นผู้ประกาศข่าวหลักของ "เที่ยงวันทันเหตุการณ์" จากนั้น เธอเข้าเป็นพิธีกรข่าวในช่วง "แตกประเด็น" ในรายการเรื่องเด่นเย็นนี้ อยู่ระยะหนึ่ง และเป็นผู้จัดรายการ ทางวิทยุครอบครัวข่าว สถานีวิทยุกระจายเสียงเสียงจากทหารเรือ เอฟเอ็ม 106.0 เมกะเฮิร์ตซ์ด้วย ทั้งนี้ เมื่อไทยทีวีสีช่อง 3 เริ่มออกอากาศช่องโทรทัศน์ภาคพื้นดินระบบดิจิทัล ฝ่ายข่าวไทยทีวีสีช่อง 3 ก็ย้ายให้เธอเข้าเป็นพิธีกรข่าวหลัก คู่กับเจก รัตนตั้งตระกูล ในรายการคนเฝ้าข่าว ทางช่อง 3 เอสดี / เป็นข่าวเช้านี้ ช่อง 13 ช่วง เก็บตก และรายการผู้หญิงถึงผู้หญิง ทางช่อง 3 แฟมิลี
เจิ้ง

เจิ้ง  หรือ แต้ ตามภาษาแต้จิ๋วและฮกเกี้ยน เป็นนามสกุลหนึ่งของชาวจีน และเป็นสกุลเดียวกับประเทศที่รับวัฒนธรรมจีนโดยออกเสียงตามสำเนียงของตน ในภาษาเวียดนามว่า จิ่ญ (จื๋อโนม:) ภาษาเกาหลีว่า ช็อง (เกาหลี: ; ฮันจา: ; อาร์อาร์: "Jeong"; เอ็มอาร์: "Chŏng") และภาษาญี่ปุ่นว่า เท (; โรมาจิ: "Tei") 
ในประเทศจีน ได้มีการจัดอันดับนามสกุลที่มีผู้ใช้มากที่สุด 100 อันดับ ผลสำรวจพบว่ามีผู้ใช้นามสกุล เจิ้ง เป็นอันดับที่ 21 หรือคิดเป็นร้อยละ 10 ของประชากร โดยในยุคราชวงศ์ถัง คนในตระกูลเจิ้งส่วนใหญ่มีฐานะดีและทรงอิทธิพล
ในฮ่องกงและไต้หวัน นามสกุลดังกล่าวได้สะกดด้วยอักษรโรมันเป็น Cheng หรือ Tcheng ในฮ่องกงบ้างสะกดว่า Chang ในมาเลเซียสะกดว่า Cheang หรือ Teh ในสิงคโปร์สะกดว่า Tay และในอินโดนีเซียสะกดว่า The
ส่วนในประเทศไทยสันนิษฐานว่ามีมาตั้งแต่สมัยกรุงศรีอยุธยา เมื่อครั้งที่ชาวจีนที่ใช้นามสกุลเจิ้งหรือนามสกุลแต้ได้มาตั้งรกรากและมีครอบครัวในเมืองไทย โดยหนึ่งในนั้นคือ สมเด็จพระเจ้ากรุงธนบุรี ซึ่งพระราชสกุลเดิมคือแซ่แต้สืบแต่บิดา แต่ในปัจจุบันลูกหลานของผู้ใช้นามสกุลแต้ ส่วนมากได้เปลี่ยนเป็นนามสกุลให้เป็นไทย แต่จะขึ้นต้นด้วย "เต" และ "เตชะ" ตัวอย่างนามสกุลที่มีชื่อเสียงในประเทศไทย เช่น เตชะไพบูลย์ เตชะรัตนประเสริฐ เตชะมนตรีกุล และอื่น ๆ ยังเป็นนามสกุลที่มีคนใช้มากที่สุดเป็นอันดับ 8 ของประเทศไทย 25,922 คน
สกุล ศรีพรหม

สกุล ศรีพรหม (28 เมษายน พ.ศ. 2475 – 2 พฤษภาคม พ.ศ. 2547) อดีตรัฐมนตรีช่วยว่าการกระทรวงศึกษาธิการ ในรัฐบาลพลเอกชาติชาย ชุณหะวัณ และอดีตสมาชิกสภาผู้แทนราษฎรจังหวัดนครราชสีมา
ประวัติ.
สกุล เกิดเมื่อวันที่ 28 เมษายน พ.ศ. 2475 ณ บ้านเลขที่ 242-243 ตรอกกงสุลฝรั่งเศส(ตรอกวัดแจ้งใน) ตรงข้างวัดแจ้งใน อำเภอเมืองนครราชสีมา จังหวัดนครราชสีมา สำเร็จการศึกษาระดับมัธยมศึกษาจาก โรงเรียนราชสีมาวิทยาลัย ระดับประโยคเตรียมอุดมศึกษา ในปี พ.ศ. 2492 จากนั้นได้รับประกาศนียบัตรครูพิเศษมัธยม ประกาศนียบัตรวิชาสถิติ จากสมาคมคณิตศาสตร์ จุฬาลงกรณ์มหาวิทยาลัย ปริญญาตรีทางกฎหมาย นิติศาสตร์บัณฑิต จากมหาวิทยาลัยธรรมศาสตร์
เริ่มเป็นครูตั้งแต่ปี พ.ศ. 2495 ณ โรงเรียนสหวิทยา (ปัจจุบันคือรวมมิตรวิทยาและโรงเรียนศิริวิทยากร) จนถึงปี พ.ศ. 2511 ได้เป็นสมาชิกสภาเทศบาลเมืองนครราชสีมา และได้รับแต่งตั้งเป็นเทศมนตรีเมืองนครราชสีมา พ.ศ. 2516 – พ.ศ. 2522 เป็นผู้พิพากษาสมทบ ศาลคดีเด็กและเยาวชนจังหวัดนครราชสีมา ในช่วง พ.ศ. 2522 - 2531 ได้ลงสมัครรับเลือกตั้งเป็น สมาชิกสภาผู้แทนราษฎรจังหวัดนครราชสีมาและได้รับเลือกตั้งติดต่อกัน 4 สมัย
เคยได้รับตำแหน่งทางการเมือง เช่นผู้ช่วยเลขานุการรองประธานสภาผู้แทนราษฎร เป็นที่ปรึกษารัฐมนตรีว่าการกระทรวงวิทยาศาสตร์และเทคโนโลยี รองเลขาธิการพรรคชาติไทย จากนั้นในปี พ.ศ. 2529 ได้รับแต่งตั้งให้ดำรงตำแหน่งประจำสำนักเลขาธิการนายกรัฐมนตรี และ พ.ศ. 2531 ได้รับแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการ (คณะรัฐมนตรีคณะที่ 45 ของไทย, คณะรัฐมนตรีคณะที่ 46 ของไทย) และพ้นจากตำแหน่งรัฐมนตรช่วยว่าการกระทรวงศึกษาธิการ เมื่อวันที่ 23 กุมภาพันธ์ พ.ศ. 2534 เนื่องจากการรัฐประหารโดยคณะรักษาความสงบเรียบร้อยแห่งชาติ (รสช.)
สกุล ถึงแก่อนิจกรรม เมื่อวันอาทิตย์ที่ 2 พฤษภาคม พ.ศ. 2547 สิริอายุ 72 ปี
ประวัติครอบครัว.
อาจารย์สกุล ศรีพรหม สมรส กับ นางเกสร ศรีพรหม (ชื่อเดิม ลมุล) เมื่อวันที่ 5 พฤศจิกายน พ.ศ. 2497 มีบุตรธิดา รวม 9 คน คือ
การประชุมลับของพรรคการเมือง

การประชุมลับของพรรคการเมือง  หมายถึงการรวมตัวของผู้สนับสนุนของพรรคการเมืองหรือกลุ่มความเคลื่อนไหว ความหมายแตกต่างกันได้ตามประเทศ
การประชุมลับของพรรคการเมืองในสหรัฐอเมริกา.
การประชุมลับของพรรคการเมืองในสหรัฐอเมริกามีหลายความหมายเช่นกัน ความหมายหลักคือการรวมตัวผู้สนับสนุนผู้สมัครรับเลือกเป็นประธานาธิบดี และหลากหลายกันไปตามแต่ละรัฐ ตัวอย่างเช่นในรัฐไอโอวา การประชุมลับของพรรคการเมืองจะเป็นการรวมตัวประชาชนผู้สนับสนุนและจะมีน้ำหนักต่อการเลือกตั้งจริงทั่วประเทศ ในอดีตในประวัติการเมืองของสหรัฐอเมริกา การประชุมลับของพรรคการเมืองเป็นการประชุมของสมาชิกพรรคเพื่อร่วมหาผู้ที่เป็นตัวแทนเป็นประธานาธิบดี
กีฬาวอลเลย์บอลในโอลิมปิกฤดูร้อน

กีฬาวอลเลย์บอล  ในกีฬาโอลิมปิกนั้น องค์กรที่ควบคุมดูแลการแข่งขันคือ สหพันธ์วอลเลย์บอลนานาชาติ (Federation Internationale De Volleyball - FIVB)
ในปี 1949 คณะกรรมการโอลิมปิกสากล (International Olympic Committee-IOC) ได้ประกาศรับรองกีฬาชนิดนี้ แต่ยังอยู่ในฐานะกีฬาที่ไม่ได้มีการแข่งขันในกีฬาโอลิมปิก และในปีเดียวกันนั้นเองก็ได้มีการจัดการแข่งขันวอลเลย์บอลชายชิงแชมป์โลกขึ้นเป็นครั้งแรก ส่วนประเภทหญิงนั้นเกิดขึ้นอีก 3 ปีต่อมา และโซเวียตก็ครองความเป็นจ้าว
ในปี 1964 วอลเลย์บอลได้รับการบรรจุในโอลิมปิกเป็นครั้งแรก ญี่ปุ่นซึ่งญี่ปุ่นเป็นเจ้าภาพ และปีแรกนั้น โซเวียตได้เหรียญทองประเภทหญิง ทั้งโซเวียตและญี่ปุ่นก็ครองดับอันดับต้นๆมาตลอดจนถึงทศวรรษที่ 80 อเมริกาเริ่มทวงความเป็นจ้าวกลับคืนมาด้วยการคว้าเหรียญทองวอลเลย์บอลประเภทชายในโอลิมปิก 2 สมัยติดต่อกัน ในปี 1984 ที่ลอสแอนเจลิส และในปี 1988 ที่โซล
ส่วนวอลเลย์บอลชายหาดมีการแข่งขันครั้งแรกในโอลิมปิก ที่แอตแลนตา สหรัฐอเมริกา ในปี 1996
ผู้เล่นทรงคุณค่า.
<templatestyles src="Col-begin/styles.css"/>
กีฬายกน้ำหนักในโอลิมปิกฤดูร้อน

กีฬายกน้ำหนัก  มีการแข่งขันในโอลิมปิกสมัยใหม่ครั้งแรกในปี 1896 ที่กรุงเอเธนส์ ซึ่งครั้งนั้นยังไม่มีการแบ่งรุ่นตามน้ำหนัก ใครยกน้ำหนักได้มากที่สุดเป็นผู้ชนะโดยไม่ต้องคำนึงถึงรูปร่างและขนาดของนักกีฬา
กีฬายกน้ำหนักกลายเป็นกีฬาหลักที่ถูกบรรจุเป็นประจำในโอลิมปิกตั้งแต่ปี 1920 ที่เบลเยี่ยม จนในปี 1932 จึงเริ่มมีการแบ่งรุ่นน้ำหนัก และในปี 2000 ที่ซิดนีย์ มีการแข่งขันยกน้ำหนักประเภทหญิงเป็นครั้งแรก
กรีซยังถือว่าเป็นประเทศที่มีนักยกน้ำหนักอยู่ในระดับแถวหน้าของโลก ส่วนในประเภทหญิงทุกรุ่นดูจะเป็นของนักยกน้ำหนักจากจีนที่ครองความเป็นจ้าว
สำหรับในการโอลิมปิก ณ กรุงปักกิ่ง หรือปักกิ่งเกมส์ ผู้ชนะเหรียญทองในรุ่นน้ำหนัก 53 กิโลกรัม หญิง คือ ประภาวดี เจริญรัตนธารากุล โดยชนะไปด้วยคะแนนรวม 221 กิโลกรัม ทั้งยังทำลายสถิติโอลิมปิกในท่าคลีนแอนด์เจิร์ก คือ 126 กิโลกรัม
กีฬามวยปล้ำในโอลิมปิกฤดูร้อน

กีฬามวยปล้ำ  มีมาตั้งแต่โอลิมปิกสมัยโบราณ และถือว่าเป็นการแข่งขันที่เก่าแก่ที่สุดในบรรดากีฬาทั้งหลาย เมื่อโอลิมปิกสมัยโบราณเกิดขึ้นในปี 776 ก่อนคริสตกาล มวยปล้ำก็เป็นกีฬาชนิดหนึ่งที่รวมอยู่ด้วยและก็ยังเป็นกีฬาหลักสืบต่อมา
เมื่อเข้าสู่โอลิมปิกยุคปัจจุบันที่เริ่มในปี ค.ศ. 1896 คณะกรรมการจัดการแข่งขันมีความคิดที่จะพยายามเชื่อมโยงไปถึงสมัยโบราณโดยเสาะหากีฬาที่นิยมกันในทุกหย่อมหญ้า สร้างความบันเทิงให้แก่ผู้คนในสมัยนั้น ไม่ว่าในกรีซ อาณาจักรอัสซีเรีย บาบีลอน ตลอดจนอินเดีย จีน และญี่ปุ่น แล้วในที่สุด พวกเขาก็ได้พลิกฟื้นกีฬามวยปล้ำแบบที่เชื่อว่าพวกกรีก กับโรมันนิยมในสมัยก่อน เรียกว่า มวยปล้ำสไตล์เกร๊กโก-โรมัน (Greco-Roman) ให้คืนชีพขึ้นมา สไตล์นี้นักมวยปล้ำจะใช้แต่แขนและส่วนที่อยู่เหนือเอวขึ้นไปในการต่อสู้ และการจับคู่ต่อสู้ก็ต้องจับที่บริเวณแขนหรือส่วนบนของลำตัวเท่านั้น มวยปล้ำเกร๊กโก-โรมันนั้นเป็นที่นิยมในทวีปยุโรป ต่อมาในโอลิมปิกครั้งที่ 3 ที่เซนต์หลุยส์ สหรัฐอเมริกา ปี 1904 ก็เกิดมวยปล้ำสไตล์ใหม่ขึ้นมา เรียกว่า แบบฟรีสไตล์ (Freestyle) ซึ่งอนุญาตให้ใช้ขาได้ โดยได้รับความนิยมจากทั่วโลกมากกว่าแบบแรก เพราะสามารถใช้ทุกส่วนของร่างกายได้
มวยปล้ำแบบฟรีสไตล์ถูกงดในโอลิมปิก 1912 ที่สวีเดน ให้มีแต่แบบเกร๊กโก-โรมัน ซึ่งก็เป็นเพียงครั้งเดียวเท่านั้น ซึ่งในสมัยนั้นยังไม่มีการกำหนดเวลาแบ่งเป็นยก
ตลอดระยะเวลาหลายปีนักมวยปล้ำจากทวีปยุโรปครองความเป็นจ้าวในมวยปล้ำแบบเกร๊กโก-โรมัน ส่วนแบบฟรีสไตล์นั้นไม่มีชาติใดโดดเด่นแต่เพียงผู้เดียว
และล่าสุด เมื่อวันที่ 12 กุมภาพันธ์ ค.ศ. 2013 ในการประชุมใหญ่สามัญประจำปีของคณะกรรมการโอลิมปิกสากล ได้มีมติ ให้ถอดถอนการแข่งขันกีฬาชนิดนี้ ออกจากการเป็นหนึ่งในชนิดกีฬาของการแข่งขันโอลิมปิกฤดูร้อน โดยจะมีผล หลังจากจบการแข่งขันกีฬาโอลิมปิกฤดูร้อน 2016 ซึ่งหมายความว่า นับจากการแข่งขันกีฬาโอลิมปิกฤดูร้อน 2020เป็นต้นไป จะไม่มีการแข่งขันกีฬามวยปล้ำในโอลิมปิกต่อไป
กีฬายิมนาสติกในโอลิมปิกฤดูร้อน

กีฬายิมนาสติกในโอลิมปิก  มีการแข่งขันมาตั้งแต่สมัยกรีกโบราณ และถูกงดไปในปี 339 ก่อนคริสตกาล พอกีฬาโอลิมปิกสมัยใหม่กลับมาในปี 1896 ยิมนาสติกก็เข้าสู่โอลิมปิกด้วยซึ่งเป็นประเภทอาร์ทิสทิค ยิมนาสติก
โดยยิมนาสติกที่แข่งขันในโอลิมปิกมี 3 ประเภท คือ อาร์ทิสติก ยิมนาสติก (Artistic Gymnastics) หรือยิมนาสติกสากล เป็นประเภทที่ใช้อุปกรณ์ เช่น ม้ากระโดด ม้าหู บาร์ต่างระดับ บาร์คู่ บาร์เดี่ยว ห่วง คานทรงตัว รวมทั้งฟลอร์เอ็กเซอร์ไซส์ ประเภทริธมิค ยิมนาสติก (Rhythmic Gymnastics) หรือ ยิมนาสติกลีลาซึ่งมีเฉพาะประเภทหญิงเท่านั้น และเริ่มแข่งขันในโอลิมปิกในปี 1984 และประเภทสุดท้ายคือ ประเภททรัมโปลีน (Trampoline) มีการแข่งขันครั้งแรกในโอลิมปิกปี 2000 ที่ซิดนีย์
กีฬายิมนาสติกในโอลิมปิกฤดูร้อน 2012 เริ่มแข่งขันวันที่ 28 กรกฎาคม ถึง 12 สิงหาคม 2555 สนามที่ใช้ในการแข่งขัน ยิมนาสติกสากล, แทมโพลีน แข่งที่ North Greenwich Arena ยิมนาสติกลีลา แข่งที่ Wembley Arena
มีนักกีฬาที่เข้าร่วมการแข่งขัน 264 คน
ยิมนาสติกศิลป์.
ตารางสรุปเหรียญ.
"(1896–2020)"
กีฬากรีฑาในโอลิมปิกฤดูร้อน

กีฬากรีฑา  หมายถึงทั้งประเภทลู่และลาน (Track and Field) ในปัจจุบันแบ่งกรีฑาออกเป็น 6 ประเภท
กรีฑา  หมายถึงเฉพาะรายการแข่งขันกีฬาที่เกี่ยวข้องกับการวิ่งแข่ง การกระโดด การขว้างและการเดิน ประเภทการแข่งขันกรีฑาที่พบแพร่หลายที่สุด คือ ลู่และลาน วิ่งทางเรียบ วิ่งวิบาก และเดินแข่ง ด้วยความเรียบง่ายของการแข่งขัน และไม่จำเป็นต้องใช้อุปกรณ์ราคาแพง ทำให้กรีฑาเป็นหนึ่งในกีฬาที่มีการแข่งขันกันมากที่สุดในโลก
กรีฑาซึ่งได้รับการจัดตั้งสามารถสืบย้อนไปได้ถึงกีฬาโอลิมปิกสมัยโบราณนับแต่ 776 ปีก่อนคริสตกาล และรายการแข่งขันกรีฑาสมัยใหม่ส่วนใหญ่มีสโสมรสมาชิกของสหพันธ์กรีฑานานาชาติ (IAAF) กรีฑาเป็นกระดูกสันหลังของโอลิมปิกฤดูร้อนสมัยใหม่ และการชุมนุมระหว่างประเทศชั้นนำอื่น ๆ รวมทั้ง การแข่งขันกรีฑาชิงแชมป์โลก (IAAF World Championships) และการแข่งขันกรีฑาในร่มชิงแชมป์โลก (World Indoor Championships) และกรีฑาสำหรับผู้พิการทางกายแข่งขันกันที่ พาราลิมปิกฤดูร้อน และการแข่งขันกรีฑาชิงแชมป์โลกของคณะกรรมการพาราลิมปิกระหว่างประเทศ (IPC Athletics
ประเภทของการแข่งขัน กรีฑาในโอลิมปิก 2012.
ชาย
หญิง
กีฬาว่ายน้ำในโอลิมปิกฤดูร้อน

กีฬาว่ายน้ำในโอลิมปิก  ได้รับการยอมรับบรรจุเป็นกีฬาที่แข่งขันในโอลิมปิกสมัยใหม่ครั้งแรกในปี 1896 ที่กรุงเอเธนส์ ประเทศกรีซ โดยในระยะแรกมีเพียงการแข่งขันประเภทชาย เปิดโอกาสให้นักกีฬาว่ายน้ำใช้ท่าอะไรก็ได้ แต่ผลปรากฏว่า คนที่ได้รับชัยชนะคราวนั้นคือคนที่ใช้ท่าทรัดเจิ้น ในปี 1900 ที่กรุงปารีส ประเทศฝรั่งเศส คณะกรรมการจัดการแข่งขันได้เพิ่มการว่ายน้ำท่ากรรเชียงเข้าไปอีก 1 รายการ ต่อมาปี 1908 ที่กรุงลอนดอน ประเทศอังกฤษ จึงเพิ่มท่ากบ และไม่นานนักท่าผีเสื้อจึงตามมาเป็นท่าสุดท้าย
อย่างไรก็ตาม ในสมัยนั้นการจัดการแข่งขันยังไม่ค่อยเข้าที่เข้าทาง การแข่งขันที่กรุงเอเธนส์ นักว่ายน้ำยังต้องใช้วิธีออกสตาร์ตด้วยการกระโดดจากบนเรือลงไปในน้ำท่เย็นจัดราวกับน้ำแข็งของทะเลเมดิเตอร์รเนียน แถมยังมีคลื่นอีกด้วย ดังนันผู้ที่จะเข้าแข่งต้องคิดถึงความแข็งแกร่งทนทานของตนเองว่ามีเพียงพอหรือไม่ที่จะเอาชีวิตให้รอดเสียก่อน จึงจะคิดเรื่องเอาชนะ
ปี 1900 โอลิมปิกที่กรุงปารีสนั้น มีการแข่งขันว่ายใต้น้ำ รวมทั้งการว่ายน้ำผ่านเครื่องกีดขวางอีกด้วย อีก 4 ปีต่อมาที่เมืองเซนตหลุยส์ สหรัฐอเมริกา มีการแข่งดำน้ำระยะไกล (Plunge for distance) ซึ่งรายการเหล่านั้นไม่ได้รับความนิยม เพราะผู้ชมจะไม่เห็นอะไรเลลยนอกจากน้ำในขณะที่นักว่ายน้ำดำน้ำอยู่ ทำให้ถูกยกเลิกไป ส่วนการแข่งขันว่ายน้ำประเภทหญิง เริ่มมีขึ้นครั้งแรกในโอลิมมปิกปี 1912 ที่กรุงสต็อกโฮล์ม ประเทศสวีเดน
นับตั้งแต่โอลิมปิกครั้งที่ 3 ที่เมืองเซนต์หลุยส์ รัฐมิสซูรี สหรัฐอเมริกา สหรัฐฯก็ครองความเป็นจ้าวกีฬาชนิดนี้มาโดยตลอด ในปัจจุบันการแข่งขันว่ายน้ำโอลิมปิกทั้งประเภทชายและหญิงนั้น นักว่ายน้ำจากสหรัฐฯ และออสเตรเลียนับว่าอยู่แถวหน้าเหนือชาติอื่นๆ
สรุปเหรียญรางวัล.
"ปรับปรุงหลังจากโอลิมปิกฤดูร้อน 2012"
หมายเหตุ.
<templatestyles src="Reflist/styles.css" />
กีฬาระบำใต้น้ำในโอลิมปิกฤดูร้อน

กีฬาระบำใต้น้ำในโอลิมปิก  ได้รับการบรรจุให้เป็นกีฬาที่มีการชิงชัยเฉพาะนักกีฬาหญิงในโอลิมปิกอย่างเป็นทางการ ในโอลิมปิกฤดูร้อน 1984 ที่ลอสแอนเจลิส สหรัฐอเมริกา มีชิงชัย 2 เหรียญทอง คือ ประเภทเดี่ยวและคู่ ซึ่งนักกีฬาระบำใต้น้ำ จากสหรัฐฯ กวาดไปทั้งสองเหรียญทอง
ประเทศที่ครองความยิ่งใหญ่ในกีฬาระบำใต้น้ำ คือสหรัฐอเมริกาและแคนาดา ที่ต่างผลัดกันครองเหรียญทองในโอลิมปิกมาตลอด แต่จุดหักเหที่ทำให้สหรัฐฯและแคนาดา มีคู่แข่งเพิ่มขึ้นคือหลังจากโอลิมปิกในปี 1996 ที่แอตแลนต้า สหรัฐอเมริกา เมื่อทั้งสหรัฐฯและแคนาดา เจอปัญหาเดียวกันคือ นักกีฬาหลักต่างพร้อมใจกันวางมือ ขณะที่หลายประเทศต่างพัฒนาขีดความสามารถขึ้นมา โดยเฉพาะรัสเซียและญี่ปุ่นที่ก้าวขึ้นมาเป็นผู้นำในช่วงการแข่งขันระบำใต้น้ำชิงแชมป์โลกที่ประเทศฝรั่งเศส ในปี 1998 นอกจากนี้ยังมีจีนและอิตาลีเป็นคู่แข่งที่พัฒนาฝีมือได้อย่างรวดเร็ว
กีฬาโปโลน้ำในโอลิมปิกฤดูร้อน

กีฬาโปโลน้ำ  ถือเป็นกีฬาที่เล่นเป็นทีมชนิดแรกๆที่เข้าสู่กีฬาโอลิมปิก ซึ่งได้รับการบรรจุเข้าในโอลิมปิก ในปี 1900 เป็นครั้งแรก ซึ่งมีการแข่งขันตลอดมาทุกครั้งจนถึงปัจจุบัน และในโอลิมปิกปี 2000 ที่ซิดนีย์ ประเทศออสเตรเลีย มีการแข่งขันโปโลน้ำหญิงเป็นครั้งแรก หลังจากที่ประเภทชายกลายมาเป็นกีฬาหลักของโอลิมปิกมากว่า 1 ศตวรรษ
กีฬายิงธนูในโอลิมปิกฤดูร้อน

กีฬายิงธนู  เป็นกีฬาที่ไม่ได้เน้นที่ความแข็งแรงหรือความเร็วเป็นหลัก หากแต่เป็นศิลปะที่ต้องอาศัยการฝึกฝนและทักษะความแม่นยำเป็นอย่างมาก ในการแข่งขันกีฬาโอลิมปิกนั้นมีการแข่งขันยิงธนูด้วยในโอลิมปิกสมัยโบราณแต่ก็เลิกไป และได้รับการบรรจุใหม่ตั้งแต่กีฬาโอลิมปิกปี 1972 ที่กรุงมิวนิก ประเทศเยอรมัน
กีฬายิงธนูมีการแข่งขันหลายประเภท เช่น ประเภทลาน (field shooting) จัดการแข่งขันคล้ายกับการล่าสัตว์ คือวางเป้าเล็กๆไว้ที่ตำแหน่งและระยะต่างๆกันตามสภาพแวดล้อมแบบธรรมชาติ ประเภทไฟลท์ ชู้ตติ้ง (flight shooting) จะเน้นที่ระยะมากกว่าความแม่นยำ หรือประเภทสกีอาร์เชอรี (ski-archery) แข่งขันยิงธนูในสภาพภูมิประเทศต่างๆ โดยมีเล่นสกีหรือสเก็ตด้วย แต่ที่นิยมแพร่หลายมากที่สุดและใช้จัดการแข่งขันในกีฬาโอลิมปิก ก็คือ ประเภทเป้า (target shooting)
ตารางสรุปเหรียญ.
ตารางนี้รวมการแข่งขันยิงธนูในปี ค.ศ. 1900, 1904, 1908 และ 1920 นอกเหนือจากปี ค.ศ. 1972 เป็นต้นมา
ญิฮาด

ญิฮาด  มาจากคำกริยา ญะฮะดะ ในภาษาอาหรับหมายถึง การดิ้นรนต่อสู้หรือความพยายาม ในทางศาสนาหมายถึง ความพยายามที่จะเพิ่มศรัทธาในพระเจ้ารวมทั้งการทำความดี การเผยแพร่ศาสนา ผู้ทำการญิฮาดเรียกว่ามุญาฮิด พหูพจน์เรียกว่ามุญาฮิดีน
ในทางศาสนาอิสลามแล้ว คำนี้ไม่ได้หมายถึงสงครามศักดิ์สิทธิ์ดังที่ผู้มิใช่มุสลิมเข้าใจ และเป็นศัพท์ทางศาสนาคำหนึ่งที่ถูกเข้าใจผิดบ่อยครั้ง คำว่าญิฮาดนี้มีปรากฏทั้งในอัลกุรอ่านและหะดิษต่างๆ
ความหมายของญิฮาด.
ญิฮาดในอัลกุรอาน.
ความหมายของญิฮาดในอัลกุรอานมีหลายความหมาย เช่น 
โดยสรุปในอัลกุรอานให้มุสลิมทำญิฮาดเพื่อความโปรดปรานและได้ใกล้ชิดกับพระเจ้า มิใช่การต่อสู้กับผู้ที่มิใช่มุสลิมด้วยอาวุธหรือความรุนแรง
ญิฮาดในหะดิษ.
ในหะดิษซึ่งเป็นการรวบรวมคำพูด โอวาทหรือการปฏิบัติตนของมุฮัมมัด ได้ให้ความหมายของญิฮาดในการต่อสู้เพื่อทำให้จิตใจของตนบริสุทธิ์ เช่นกล่าวว่า การรบในสมรภูมิเพื่อศาสนาเป็นญิฮาดเล็ก การต่อสู้กับความอ่อนแอของตนคือญิฮาดใหญ่ และญิฮาดที่ยิ่งใหญ่ที่สุดคือ การพูดความจริงต่อหน้าผู้กดขี่
ญิฮาดในคำอธิบายของนักวิชาการมุสลิม.
นักวิชาการมุสลิมแบ่งญิฮาดเป็น 4 ประเภทคือ
ญิฮาดในยุคกลางของศาสนาอิสลาม.
ยุคกลางของศาสนาอิสลามอยู่ระหว่าง พุทธศตวรรษที่ 13-16 นักนิติศาสตร์อิสลามในยุคนั้นได้เพิ่มเติมการจัดประเภทดินแดนตามสภาพการณ์ที่เปลี่ยนไปในขณะนั้น ซึ่งดินแดนดังกล่าว ได้แก่
การจะกำหนดว่าดินแดนใดเป็นแดนข้าศึกจะต้องมีคุณสมบัติครบทั้งสามประการโดยชัดแจ้ง ไม่ใช่เพียงการสงสัยหรือสันนิษฐาน
เงื่อนไขของญิฮาด.
การประกาศญิฮาดในทางศาสนาจะเกิดขึ้นเมื่อมีเงื่อนไขต่อไปนี้ครบสมบูรณ์
ญิฮาดในประวัติศาสตร์.
ตั้งแต่การเกิดขึ้นของศาสนาอิสลาม มีการประกาศญิฮาดทั้งที่ได้รับการยอมรับและไม่ยอมรับจากมุสลิมดังนี้